முதலுதவி தெரிந்ததால்தான் என்னால் உதவ முடிந்தது; மாரடைப்பால் பாதிக்கப்பட்ட மோட்டார் சைக்கிளோட்டிக்கு உதவிய வாசுகி

கோலாலம்பூர், செப் 11 – அச்சம்பவம், அண்மையில், கிள்ளானிலுள்ள, பெட்ரோல் நிலையம் அருகே மாரடைப்பால் பாதிக்கப்பட்ட மோட்டார் சைக்கிளோட்டி ஒருவருக்குப் பெண் கிராப் ஓட்டுனர் ஒருவர் உட்பட அருகில் இருந்த பலரும் ஓடி வந்து உதவி செய்தது, வைரலாகி வலைத்தளவாசிகளின் பாராட்டைக் குவித்தது.

இந்நிலையில், வணக்கம் மலேசியா அவ்வாடவருக்கு முதலுதவி செய்த பெண் கிராப் ஓட்டுனரான வாசுகி கணேசனைத் தொடர்புக் கொண்டது. முன்னாள் தாதியாக இருந்த அனுபவத்தால்தான் அந்த சமயத்தில் அந்த நபருக்கு உதவ முடிந்ததாக கூறுகிறார் வாசுகி.

அந்த காணொளியை இதுவரை அதிகமானோர் பகிர்ந்தள்ள நிலையில், வலைத்தளவாசிகளுக்கு வாசுகி தனது நன்றியையும் தெரிவித்துக்கொண்டார்.

அதுமட்டுமின்றி எவ்வாறு முதலுதவி செய்வது என்பது பற்றி அனைவரும் தெரிந்துக் கொள்ள வேண்டும் எனவும் அவர் கேட்டுக் கொண்டார்

 Tags
'I was only able to help because I knew first aid'

Vasuki helps a motorcyclist suffering from a heart attack


அமைச்சர் சலாஹூடின் அயூப் காலமானார்

கோலாலம்பூர், ஜூலை 23 – உள்நாட்டு வாணிகம் மற்றும் வாழ்க்கை செலவீன அமைச்சர் Salahuddin Ayub இன்றிரவு அலோர் ஸ்டாரில் உள்ள Sultanah Bahiyah மருத்துவமனையில் காலமானார். 61 வயதான Salahuddin Ayub இறந்ததை அவரது புதல்வி Fatihah முகநூலில் உறுதிப்படுத்தினார். இன்றிரவு மணி 9.23 அளவில் தமது தந்தை மரணம் அடைந்ததாக அவர் தெரிவித்துள்ளார். நேற்றிரவு 10.15 மணியளவில் வாந்தி மற்றும் குமட்டலுக்கு உள்ளானதால் அவர் மருத்துவமனைக்கு கொண்டுச் செல்லப்பட்டார். அவரது மூளையில் இரத்தக் கசிவு ஏற்பட்டதை தொடர்ந்து உடனடியாக அறுவை சிகிச்சை மேற்கொள்ளப்பட்டு மருத்துவமனையின் தீவிர சிகிச்சை பிரிவில் சிகிச்சை பெற்று வந்தார்.


வழிப்பறி ; ஆசிரியரின் தங்கச் சங்கிலியை பறித்துச் சென்ற ஆடவனுக்கு போலீஸ் வலைவீச்சு

மெந்தாகாப், ஜூலை 3 – பஹாங், மெந்தகாப்பிலுள்ள, பேரங்காடிக்கு முன்புறம், தனது உறவினருடன், காரை நோக்கி நடந்து சென்று கொண்டிருந்த ஆசிரியர் இருவரின் தங்கச் சங்கிலியை பறித்துக் கொண்டு, ஆடவன் ஒருவன் மாயமானான்.

எனினும், நேற்று மதியம் 1.07 வாக்கில் நிகழ்ந்த அச்சம்பவத்தில், அந்த 49 வயது பெண் ஆசிரியர் காயம் எதுவும் இன்றி தப்பினார்.

பேரங்காடியை விட்டு வெளியேறி, அருகில் நிறுத்தி வைக்கப்பட்டிருந்த காரை நோக்கி நடந்து சென்றுக் கொண்டிருந்த போது, எங்கிருந்தோ மோட்டார் சைக்கிளில் வந்த அந்த ஆடவன், ஆசிரியரின் கழுத்தில் இருந்த சங்கிலியை பறித்து சென்றது தொடக்க கட்ட விசாரணையில் தெரிய வந்ததாக, தெமர்லோ போலீஸ் துணைத் தலைவர் சுப்ரிடெண்டன் ரோஸ்லி ஓமார் தெரிவித்தார்.

அருகில் இருந்த CCTV கண்காணிப்பு காமிராவில் பதிவான காட்சியின் அடிப்படையில் விசாரணை தொடர்கிறது.

எனினும், உள்ளூர் ஆடவனாக இருக்கலாம் என நம்பப்படும் அவனை போலீசார் தேடி வருகின்றனர்.

 Tags
in Mentakab

rides off

Snatch thief

with teacher's gold chain


காயமடைந்த பூனைக்கு மருந்திட்டு உதவிய செலாயாங் மருத்துவமனை தாதி ; இணையவாசிகள் நெகிழ்ச்சி

செலாயாங், செப்டம்பர் 21 – காலில் காயத்துடன் நடக்க முடியாமல், செலாயாங் மருத்துவமனையின் அவசர சிகிச்சை பிரிவை வலம் வந்த பூனை ஒன்று, சிறிது நேரத்தில் காலில் கட்டுடன் காணப்பட்டது.

அது எப்படி சாத்தியமானது என்கிறீர்களா?

அங்கு பணியில் இருந்த இறக்க குணம் கொண்ட தாதி ஒருவர் அப்பூனைக்கு மருந்திட்டு கட்டுப்போட்டது தான் அதற்கு காரணமாகும்.

அது தொடர்பான காணொளியை, @enoasan2 எனும் நபர் தமது டிக் டொக்கில் பதிவிட்டதை தொடர்ந்து, அது வைரலாகியுள்ளது.

அந்த காணொளிக்கு இதுவரை 17 ஆயிரத்துக்கும் அதிகமான “லைக்குகள்” கிடைத்துள்ள வேளை ; ஈராயிரத்துக்கும் அதிகமான முறை பகிரப்பட்டுள்ளது.

அந்த பூனைக்கு உதவிய, அன்புள்ளம் கொண்ட சம்பந்தப்பட்ட தாதிக்கு பலர் நன்றி கூறியுள்ள வேளை ; அதனை தத்து எடுத்து வளர்க்கலாம் என சிலர் பதிவிட்டுள்ளனர்.

இந்நிலையில், அந்த பூனை நல்லுள்ளம் படைத்த நபர் ஒருவரால் தத்தெடுக்கப்பட்டு விட்ட செய்தியை @cikocheshire என்பவர் பகிர்ந்துள்ளார்.

 Tags
and a bandage from kind hospital nurse

Injured kitty gets help


ஜோர்ஜ் டவுனில்  தீ விபத்து   8 பாரம்பரிய  கடைகள்  அழிந்தன

ஜோர்ஜ் டவுன், செப் 8 – Datuk Keramat சாலையிலுள்ள எட்டு இரண்டு மாடி கடை வீடுகள் நேற்றிரவு நிகழ்ந்த தீவிபத்தில் அழிந்தன. தீ விரைவாகவும் வேகமாகவும் பரவியதால் எட்டு பாரம்பரிய கடைகளும் 90 விழுக்காடு அழிந்ததாக தீயணைப்பு மற்றும் மீட்புப் குழுவின் அதிகாரிகள் தெரிவித்தனர். நேற்றிரவு மணி 8.04 அளவில் அந்த கடைகளில் தீப்பிடித்ததாக கூறப்பட்டது.

சம்பவம் நிகழ்ந்த இடத்திற்கு தீயணைப்பு படையினர் வருவதற்குள் எட்டு கடை வீடுகளில் தீ வேகமாக எரிந்துகொண்டிருந்தாகவும் அருகேயுள்ள தீயணைப்பு நிலையங்களின் தீயணைப்பு வீரர்களும் மற்றும் தொண்டூழிய தீயணைப்பு வீரர்களும் தீயை அணைக்கும் பணியில் தீவிரமாக ஈடுபட்டனர். இத்தீவிபத்தில் எவரும் காயம் அடையவில்லை. ஒரு உணவகம் மற்றும் மோட்டார் சைக்கிள் பழுதுபார்க்கும் கடையும் தீயில் அழிந்த கடைகளில் அடங்கும் என கூறப்பட்டது.

 Tags
blaze Still ongoing

eight heritage

fire Razes

shop houses in George

town


சிறைச்சாலை  போதைப்  பித்தர்களுக்கான புகலிடம் அல்ல சுகாதார அமைச்சர் – டாக்டர் ஷலேஹா   தகவல்

கோலாலம்பூர், ஆக 28 – சிறைச் சாலை என்பது போதைப் பித்தர்களுக்கான புகலிடம் அல்ல என்பதை உணர வேண்டும். மாறாக பொது சுகாதாரம் தொடர்பான அணுகுறைகள் சிறைச்சாலையில் கையாளப்பட வேண்டும் என சுகாதார அமைச்சர் டாக்டர் Zaliha Mustafa கேட்டுக் கொண்டார். போதைப் பொருள் பயன்படுத்துவோருக்கு அல்லது போதைப் பித்தர்களுக்கு சிகிச்சையை வழங்கும் இடமாக சிறைச்சாலை இருக்கக்கூடாது என இன்று போதைப் பித்தர் மற்றும் தடயயியல் மனநிலை ஆய்வரங்கில் உரையற்றியபோது அவர் தெரிவித்தார்.

சட்ட அமலாக்கத்திலும் போதைப் பொருளை பயன்படுத்துவோருக்கான சிகிச்சை விவகாரத்திலும் குறிப்பிடத்தக்க ஏற்றத்தாழ்வு இருப்பதையும் அவர் சுட்டிக்காட்டினார். போதைப் பொருளை தவறாக பயன்படுத்தும் விவகாரத்தில் சீரமைப்பு செய்யப்பட வேண்டியை அவசியம் இருப்பதை Zaliha Mustafa வலியுறுத்திள்ளார். தற்போது சிகிச்சை, மறுவாழ்வு மற்றும் அமலாக்கத்தை கொண்ட அம்சங்களாக தேசிய போதைப் பொருளுக்கு எதிரான இயக்கம் இருக்கிறது. எனினும் சிகிச்சையும் போதைப் பொருளை தடுக்கும் அம்சங்களும் ஆக்கப்பூர்வமான பலனை கொண்டுவரவில்லையென டாக்டர் Zaliha தெரிவித்தார்.

 Tags
Prison no place for addicts

says Health Minister


Strobe விளக்கை பயன்படுத்திய Alphard ஓட்டுனர் ; விரைவில் போலீஸ் விசாரணைக்கு  அழைக்கப்படுவார்

பெட்டாலிங் ஜெயா, ஜூலை 13 – NKVE நெடுஞ்சாலையில், அனுமதி இன்றி Beacon மற்றும் Strobe விளக்குகளை பயன்படுத்திய, Toyota Alphard பல்நோக்கு வாகனத்தின் ஓட்டுனரை, போலீஸ் விரைவில் விசாரணைக்காக அழைக்கும்.

அது தொடர்பில் வைரலான காணொளியை நேற்றிரவு மணி 9.40 வாக்கில் அடையாளம் கண்டதாக, பெட்டாலிங் ஜெயா போலீஸ் துணைத் தலைவர் சுப்ரிடெண்டன் எம் ஹுசையின் சோலெஹூடின் ஜோல்கிப்ளி தெரிவித்தார்.

அந்த காணொளியின் அடிப்படையில், அச்சம்பவம் நேற்று மாலை மணி 6.20 வாக்கில், NKVE நெடுஞ்சாலையில் நிகழ்ந்ததாக நம்பப்படுவதாகவும் அவர் சொன்னார்.

எனினும், அதனால் விபத்தோ உயிருடற் சேதமோ பதிவுச் செய்யப்படவில்லை.

 Tags
bantu siasatan

pemandu Toyota Alphard

Polis akan panggil


13 நாட்கள் காட்டில் தொலைந்த 2 பேர்  மீட்பு.

தாவாவ் , ஜூலை 7 – தாவாவில் உள்ள , Usahawan Borneo Brumas எனும் , பண்ணைக்கு அருகிலுள்ள ஒரு காட்டில் கடந்த ஜூன் 24-ஆம் தேதி வேட்டையாடச் சென்று காணாமல் போன இரண்டு பேர் இன்று கண்டுபிடிக்கப்பட்டனர்.

பாதிக்கப்பட்ட 33 வயது இவான் முசகிர் (Iwan Musakir), மற்றும் 11 வயது அல் ஃபஜ்ரி ஆண்டோ(Al Fajri Anto) காட்டிற்குள் 8 பேர் அடங்கிய குழுவாக வேட்டையாட சென்றுள்ளதாக தெரிய வந்துள்ளது.

அதன் பிறகு குழுவாக பிரிந்து செல்லும் போது அவர்கள் இருவரும் காட்டிற்குள் தொலைந்து போனதாக கூறப்படுகின்றது .பாதிக்கப்பட்டவர்களை தேடும் மற்றும் மீட்பு நடவடிக்கையின் ஒன்பதாம் நாள் தொடங்குவதற்கு முன்பு இன்று காலை 9 மணியளவில் பொதுமக்களால் கண்டுபிடிக்கப்பட்டனர்.

அதன் பிறகு தகவல் கிடைத்து சம்பவ இடத்திற்கு விரைந்த தீயணைப்பு மற்றும் மீட்பு படையினர் பாதிக்கப்பட்ட அவ்விருவரின் உடல்நிலையை உறுதி செய்த பின்னரே அவர்கள் பேரிடர் செயல்பாட்டு மைய மண்டபத்திற்கு அனுப்பி வைக்கப்பட்டனர்.

 Tags
13 hari hilang di hutan

2 lelaki termasuk budak

ditemui selamat


பயிர்க்கட்டுகளின் மேல் சாய்ந்து “கூலாக” மோட்டார் ஓட்டிய விவசாயி

இந்தியா, ஜூலை 3 – இந்தியாவில் விவசாயி ஒருவர் பயிர்களை ஏற்றிக்கொண்டு இருசக்கர வாகனத்தில் ஆபத்தான வகையில் பயணித்த வீடியோ வெளியாகியுள்ளது.

சமூக வலைதளங்களில் வெளியான வீடியோவில், இருசக்கர வாகனத்தில் செல்லும் அந்த விவசாயி, பயிர்க்கட்டுகளுடன், காலைக்கூட கீழே வைக்காமல் இருக்கையின் மீது வைத்தபடியும், பயிர்க்கட்டுகளின் மீது சாய்ந்தபடியும் பயணிக்கிறார்.

சாலையின் முன்னே செல்லும் வாகனங்கள் கூட தெரியாத அளவுக்கு பயிர்க்கட்டுகள் அடுக்கி வைக்கப்பட்டிருந்தாலும், மிகவேகத்தில் பறக்கிறது அவரது மோட்டார்.

இது எங்கே? எப்போது? எடுக்கப்பட்ட வீடியோ என தெரியாத நிலையில், அவருக்கு பலரும் கண்டனம் தெரிவித்து வருகின்றனர்.


வர்த்தக வகுப்பில் நாய் சொகுசு பயணம்

ஹங் காங், மார்ச் 17 – விமானத்தின் வர்த்தக வகுப்பில் , நாய் ஒன்று ஹங்காங்கிலிருந்து இஸ்தான்பூலுக்கு சொகுசாக பயணம் செய்த புகைப்படங்கள் வெளியாகி, சமூக வலைத்தளவாசிகள் பலரை பெரிதும் ஆச்சரியப்பட வைத்திருக்கின்றது.

நான்கு வயது Fifi என்றழைக்கப்படும் அந்த நாய் , தலையணை மீது தலையை வைத்து கொண்டு போர்வைக்குள் தூங்கும் புகைப்படங்கள் சமூக வலைத்தளங்களில் பெரிதும் பகிரப்பட்டிருக்கின்றன.

11 மணி நேர விமான பயணத்தின் போது Fifi மிக நிதானமுடன் காணப்பட்டதாக அதன் உரிமையாளரான பிரிட்டன் நாட்டைச் சேர்ந்த ஹெலன் ரோசாலி (Helen Rosalie) குறிப்பிட்டிருக்கின்றார்.

Fifi தனது ஆடம்பரமான பயணத்தின் போது வசதியாக தூங்கி ஓய்வெடுத்துக் கொண்டிருக்கலாம். ஆனால் , தனது மகளைப் போல அந்த நாயை கவனித்துக் கொண்ட அதன் உரிமையாளரின் செயலை சமூக வலைத்தளவாசிகள் சிலர் குறைகூறவும் செய்தனர்.

ஒரு நாயிற்காக பல ஆயிரம் டாலர் பணத்தை செலவழிப்பதை பார்க்கும் போது , மிக வேதனையாக இருக்கிறது. தத்தெடுப்பதற்காக பல ஆயிரக்கணக்கான குழந்தைகள் காத்திருக்கின்றன. அந்த குழந்தைகளை தத்தெடுத்திருக்கலாம் ;அல்லது பசியால் வாடும் பல குழந்தைகளுக்கு உணவளித்திருக்கலாமென வலைத்தளவாசிகள் கருத்துகளைப் பதிவிட்டுள்ளனர்.

 Tags
feel warm

Fifi

Making

many people

went business class


2020  ஆண்டு முதல்  200,000த்திற்கும் மேற்பட்டோர்  வேலை இழந்தனர்.  –  சிவக்குமார்

2020 ஆம் ஆண்டு முதல் 200,000 த்திற்கும்  மேற்பட்டோர்  வேலையிழந்திருப்பதாக  மனிதவள அமைச்சர்    வி.சிவக்குமார்  நாடாளுமன்றத்தில் தெரிவித்தார்.

2020ஆம் ஆண்டு முதல்  இவ்வாண்டு  பிப்ரவரி  28 ஆம் தேதிவரை  209, 903 தொழிலாளர்கள் வேலையிழந்திருப்தை வேலை காப்புறுதி  திட்டமான  SIP – யின் புள்ளி விவரங்கள் தெரிவிப்பதையும் அவர் சுட்டிக்காட்டினார். அவர்களில்  47,168 பேர் தயாரிப்பு தொழில்துறையிலும்,  சில்லறை மற்றும்  வாகன பழுதுபார்க்கும் துறையிலிருந்து  31,434 பேரும் , தங்குமிடம் , கேட்டரிங் துறையில்  20,460 பேரும்  வேலை நீக்கப்பட்டுள்ளனர்.

இதுதவிர தொழில் நிபுணத்துவம், அறிவியல் மற்றும்  தொழிற்நுட்பத் துறையைச் சேர்ந்த   18,731 பேரும்,  கட்டுமான  தொழில்துறையில்  15,686 பேரும் வேலை இழந்திருப்பதாக சிவக்குமார் தெரிவித்தார்.

 Tags
2020

jobs

lost since

over 200.000

says Sivakumar


எரிச்சலடைந்த  மலேசிய ரசிகைக்கு பதிலடி கொடுத்த குக் வித் கோமாளி நீதிபதி வெங்கடேஷ் பட்

சென்னை, மார்ச் 24 – தனது செய்கையினால் எரிச்சலடைந்திருப்பதாகக் கூறியிருக்கும் மலேசிய ரசிகைக்கு பதிலடி கொடுத்திருக்கின்றார் , குக் வித் கோமாளி நிகழ்ச்சியின் நடுவரான வெங்கடேஷ் பட்.

இந்தியாவின் , விஜய் டிவி அலைவரிசையில் ஒளிபரப்பாகி வரும் குக் வித் கோமாளி பிரபல சமையல் நிகழ்ச்சியின் நடுவர்களில் ஒருவராக வெங்கடேஷ் பட் உள்ளார்.

அவர் , அண்மையில் தாம் புதிய யூடியுப் அகப்பக்கத்தை திறக்கப்போவதாக தனது பேஸ்புக்கில் அறிவித்திருந்தார்.

அந்த பதிவை அடுத்து, பலர் அவருக்கு வாழ்த்துகளை தெரிவித்துக் கொண்ட நிலையில், மலேசிய ரசிகை ஒருவர், சமையல் நிகழ்ச்சியில் வெங்டேஷ் பத், கோமாளிகளை நடத்தும் விதம் தமக்கு எரிச்சலை ஏற்படுத்தியிருப்பதாகக் கூறியிருந்தார்.

மற்றவர்கள் மீது பொருட்களை தூக்கி அடிப்பதை நிறுத்தி விட்டு மரியாதையுடன் நடந்துக் கொள்ளும்படியும் , பிறருக்கு முன்னூதாரணமாகவும் இருக்கும்படியும் கேட்டுக் கொண்டார்.

அதற்குப் பதில் அளித்த வெங்கடேஷ் பட் இது வெறும் டிவி நிகழ்ச்சி. உங்களுக்கு பிடிக்கவில்லை என்றால் தயவு செய்து பார்க்காதீர்கள். கவுண்டமணி, செந்தில் அடிக்கவில்லையா ? சார்லி சாப்ளின் அடி வாங்கவில்லையா ? ஜெர்ரி டாமை எரிச்சலூட்ட வில்லையா ? கொஞ்சமாவது வளருங்கள், இது வெறும் ஒரு நிகழ்ச்சி. நான் சொன்னேன் என்பதற்காக விஷத்தை குடித்து விடுவீர்களா என்று பதிலடி கொடுத்துள்ளார்.

 Tags
cook with comali

judge

Malaysian Fan

reply for


பூட்டப்பட்ட வீட்டில் ரத்த வெள்ளத்தில் இறந்து கிடந்த விமான பணிப்பெண்

மும்பை, செப் 5 – பூட்டப்பட்ட வீட்டில் ரத்த வெள்ளத்தில் இறந்து கிடந்தார் 25 வயது விமான பணிப்பெண் ஒருவர். இச்சம்பவம் மும்மையில் உள்ள அந்தேறி எனும் இடத்தில் நிகழ்ந்துள்ளது.

இதனைத் தொடர்ந்து, அந்த அடுக்குமாடி குடியிருப்பின் 40 வயது துப்புறவு பணியாளர் கைது செய்யப்பட்டுள்ளான். அவனுடன் சேர்த்து அவனது மனைவியும் கைதாகியுள்ளார்.

கடந்த வெள்ளிக்கிழமை முதல், அப்பெண்ணைத் தொடர்புக் கொள்ள முடியாததை அடுத்து,அவரது குடும்ப உறுப்பினர்கள் நண்பர்களை அழைத்துள்ளனர்.

பின்னர் நண்பர்கள் அப்பெண்ணின் வீட்டிற்கு வந்து பார்த்தபோது வீடு பூட்டியிருக்கவே, போலிசாரின் உதவியிடன் வீடு திறக்கப்பட்டது.

அப்போதுதான், அப்பெண் இறந்து கிடந்துள்ளார்.

அந்த வீட்டிற்கு இவ்வருட தொடக்கத்தில் வந்த அப்பெண், அங்கு தனது அக்கா மற்றும் அக்காவின் காதலன் என மூவர் தங்கியிருந்தனர் என்பது குறிப்பிடத்தக்கது.

 Tags
25

air hostess

Found Dead At Mumbai Flat

Sweeper Arrested


பாஸ் கட்சியின் ஆதிக்கத்தைக் கட்டுப்படுத்த அரசாங்கத்திற்கு புதிய வியூகம் தேவை – ராமசாமி

பினாங்கு, மே 20 – மத அரசியலைப் பயன்படுத்தி மக்களைப் பிளவுப்படுத்தும் அணுகுமுறையைக் கொண்டுள்ள பாஸ் கட்சியின் ஆதிக்கத்தைக் கட்டுப்படுத்த அரசாங்கத்திற்கு புதிய வியூகம் தேவை என கூறியுள்ளார் பினாங்கு மாநில துணை முதல்வர் பேராசிரியர் ராமசாமி.

பாஸ் மற்றும் இதர எதிர்கட்சி தரப்புகள் மிகைப்படுத்தியிருக்கும் இஸ்லாமிய பிரச்சனைகளை எதிர்கொள்ள அரசாங்கம் ஓரிரு புதிய துறைகளை உருவாக்கியுள்ளது. ஆனால் அத்துறைகள் தற்போது அரசாங்கத்திற்கான அரசியல் பிரச்சாரத்தில் ஈடுபட்டுள்ளனவே தவிர, எதிர்கட்சிகள் எழுப்பியுள்ள மத பிரச்சனையை எதிர்கொள்ளும் வியூகங்களை அவை வகுக்கவில்லை என ராமசாமி குறிப்பிட்டுள்ளார்.

சரியான வியூகம் அமைக்கப்பட்டால், பாஸ் கட்சியிடம் உள்ள மலாய்க்காரர்களின் ஆதரவை நாம் நடப்பு அரசாங்கத்திற்குத் திருப்ப முடியும்.

கிளந்தான் மற்றும் திரெங்கானுவில் ஆதிக்கம் அதிகம் கொண்டுள்ள பாஸ் கட்சி, அண்மைய காலக்கட்டத்தில் கெடா மற்றும் பெர்லிஸ் வரை தனது கோட்டையை வலுப்படுத்தியுள்ளது. இந்த மாநிலங்களின் சட்டமன்றத்தில் அதிகமான பாஸ் நாடாளுமன்ற உறுப்பினர்கள் இருப்பதோடு, பெரிக்காதான் நேஷனல் கூட்டணியிலும் பாஸ் கட்சியின் ஆதிக்கமே அதிகம் உள்ளது.

பாஸ் கட்சியின் மத அரசியலை எதிர்கொள்ள மத ரீதியிலான எதிர் பிரச்சாரங்கள் மட்டும் ஆதரவை அரசாங்கத்தின் பக்கம் திருப்பாது. அது இன்னும் மோசமான தீவிரவாத சிந்தனையைத் தான் சமூகத்தில் ஏறபடுத்தும். மலாய்க்காரர்கள்

அதிகமாக பாஸ் கட்சிக்கு ஆதரவு தருவதற்கு ஏழ்மையும் ஒரு காரணம்.

ஆகையால் பாஸ் வலுவாக உள்ள மாநிலங்களில் ஏழ்மையை போக்கும் வகையில் அரசாங்கம் அதிகமான முதலீடுகளை கொண்டு வர முயற்சிக்கலாம் என்றார் ராமசாமி.

 Tags
Govt needs

new strategy

PAS dominance

ramasamy

to curb


நாயை மோதி விபத்து ; ஆறு மாத கர்ப்பிணிப் பெண் உயிரிழந்தார்

தம்பின், ஆகஸ்ட்டு 24 – ஆறு மாத கர்ப்பிணிப் பெண் ஒருவர், நாயை மோதி விபத்துக்குள்ளாகி உயிரிழந்ததாக நம்பப்படுகிறது.

நள்ளிரவு மணி 12 வாக்கில், ஜாலான் கெரு – பத்து பெலாங் சாலையில் அவ்விபத்து நிகழ்ந்தது.

மோட்டார் சைக்கிளில் பயணித்த அந்த 35 வயது பெண், உடனடியாக மருத்துவமனைக்கு கொண்டு செல்லப்பட்ட போதும், சிகிச்சை பலனின்றி பின்னிரவு மணி 2.10 வாக்கில் உயிரிழந்தார்.

சம்பவத்தின் போது, உணவகம் ஒன்றிலிருந்து மோட்டார் சைக்கிளில், கெரு உலுவிலுள்ள தமது வீட்டிற்கு சென்று கொண்டிருந்த அப்பெண், நாயை மோதி விபத்துக்குள்ளானது, விசாரணையில் தெரிய வந்ததாக, தம்பின் மாவட்ட போலீஸ் தலைவர் சுப்ரிடெண்டன் அனுவால் அப்துல் வஹாப் தெரிவித்தார்.

அப்பெண்ணின் மோட்டார் சைக்கிள் கட்டுப்பாட்டை இழந்ததால், தடுமாறி சாலையில் விழுந்த அவருக்கு பலத்த காயம் ஏற்பட்டதாக கூறப்படுகிறது.

அச்சம்பவம் குறித்து தகவல் அறிந்த பொதுமக்கள் தம்பின் போலீஸ் நிலையத்தை தொடர்புக் கொள்ளுமாறு கேட்டுக் கொள்ளப்படுகின்றனர்.

 Tags
after crashing into dog

Pregnant motorcyclist dies

two hours


4 மாநிலங்களில்  மலாய்க்காரர்கள்  அல்லாத   வாக்குகள் வெற்றியை  முடிவு செய்யும்  இல்ஹாம் ஆய்வு  மையம்  தகவல்

கோலாலம்பூர், ஆக 10 – மலாய்க்காரர்களின் ஆதரவை மீண்டும் பெறுவதற்காக அம்னோ மற்றும் தேசிய முன்னணி கடுமையாக பாடுபட வேண்டுமென Ilham ஆய்வு மையம் தெரிவித்துள்ளது. 4 மாநிலங்களில் மலாக்காரர்கள் அல்லாதாரின் வாக்குகள்தான் வெற்றி தோல்வியை முடிவு செய்யும் என அந்த ஆய்வு மையம் குறிப்பிட்டுள்ளது. 15ஆவது பொதுத் தேர்தலில் மலாய்க்காரர்களின் வாக்குகள் பிரிந்ததால் பல தொகுதிகளில் பக்காத்தான் ஹராப்பான் , பெரிக்காத்தான் நேசனல் மற்றும் தேசிய முன்னணிக்கிடையே நேரடி போட்டி ஏற்பட்டது. அந்த சூழ்நிலையில் மலாக்காரர் அல்லாத வாக்காளர்கள்தான் கிங் மேக்கர்களாக விளங்கினர்.

சிலாங்கூர், நெகிரி செம்பிலான், பினாங்கு மற்றும் கெடாவின் தென்பகுதி வட்டாரத்தில் பல இனங்களையும் கொண்ட தொகுதிகளில் மலாய்க்காரர் அல்லாதர் வெற்றி தோல்வியின் முடிவை நிர்ணயிப்பதில் முக்கிய பங்காற்றியுள்னர். இப்போது ஆகஸ்ட் 12 ஆம் தேதி சனிக்கிழமையன்று நடைபெறும் தேர்தலிலும் மலாய்க்காரர்கள் அல்லாத வாக்காளர்கள் கிங் மேக்கராக இருக்கப் போகின்றனர. பிரதமர் அன்வாரின் செல்வாக்கு மற்றும் அவரது ஒற்றுமை அரசாங்கம் மற்றும் மடானி கொள்கைக்கு பக்காத்தான தலைமையிலான பினாங்கு, சிலாங்கூர் மற்றும் நெகிரி செம்பிலானில் வரவேற்பு கிடைத்துள்ளதாவும் ஆனல் அதிகமான மலாய்க்காரர்களைக் கொண்ட கெடா, கிளந்தான் மற்றும் திரெங்கானுவில் பெரிக்காத்தான் அலை வீசுவதாக கூறப்படுகிறது.

 Tags
in 4 states

Non-Malays can be kingmakers

survey finds


அடுத்த ஆண்டு சரவா சுக்மா போட்டியில் கபடி,சிலம்பம் இடம்பெறும்

கோலாலம்பூர், ஜூன் 12 – அடுத்த ஆண்டு சரவாக்கில் நடைபெறும் 21ஆவது சுக்மா விளையாட்டுப் போட்டியில் கபடி, சிலம்பம் , சதுரங்கம், கிரிக்கெட், சோப்ட்போல் ஆகியவை இடம்பெறும். இளைஞர்,விளையாட்டுத்துறை அமைச்சர் ஹன்னா யோ தலைமையில் நடைபெற்ற சுக்கான் மலேசியா உயர் நிர்வாகக் குழுக் கூட்டத்தில் இந்த முடிவு எடுக்கப்பட்டது. அடுத்த ஆண்டு ஆகஸ்டு மாதம் 17ஆம்தேதி முதல் 24ஆம் தேதிவரை சரவாக் மாநிலத்தில் நடைபெறும் சுக்மா போட்டியில் இடம்பெறவிருக்கும் 37 விளையாட்டுக்களில் அந்த ஐந்து விளையாட்டுகளும் சேர்த்துக்கொள்ளப்பட்டுள்ளன. 2026 ஆம் ஆண்டில் சுக்மா போட்டியிலும் அந்த 5 விளையாட்டுக்கள் இடம்பெறும். எனினும் ஆறு மாநிலங்கள் கலந்துகொண்டால் மட்டுமே அந்த விளையாட்டுக்கள் சுக்மா போட்டியில் இடம் பெறும் என போட்டியை ஏற்று நடத்தும் சரவா மாநிலமும் தேசிய விளையாட்டு மன்றமும் இணக்கம் தெரிவித்துள்ளன.

இதனிடையே சுக்மா போட்டியில் கபடி இடம்பெற்றிருப்பது குறித்து மலேசிய கபடி சங்கத்தின் தலைவர் மு. சதாசிவம் தமது நன்றியை தெரிவித்துக்கொண்டார். பல போராட்டங்களுக்கு பிறகு மலேசிய கபடி சங்கத்திற்கு கிடைத்த வெற்றி இதுவாகும் என அவர் தெரிவித்தார்.

 Tags
5 types of sports

contested in the 2024

in Sarawak

including kabaddi

Silambam will also be

Sukma Games

to be held


லங்காவி  உல்லாச  தலங்களில்  இணைய  சூதாட்ட கும்பல்  முறியடிப்பு

லங்காவி, ஜன 13 – லங்காவியிலுள்ள  மூன்று உல்லாச தலங்களில்  செயல்பட்டு வந்த இணைய சூதாட்ட கும்பல் முறியடிக்கப்பட்டதோடு  அதில் சம்பந்தப்பட்ட உள்நாட்டு மற்றும் வெளிநாடுகளைச் சேர்ந்த  164 பேரை  குடிநுழைவுத்துறை கைது செய்துள்ளது.  18 மற்றும்  35  வயதுக்குட்பட்ட  27  சீன பிரஜைகள்,  தாய்லாந்தைச் சேர்ந்த இருவர், மியன்மாரைச் சேர்ந்த ஒருவர் மற்றும்  மலேசியாவைச் சேர்ந்த   134 பேரும்  கைது செய்யப்பட்டவர்களில் அடங்குவர். அவர்கள் அனைவரும்  லங்காவி உல்லாச தலங்களில் நேற்று  நண்பகலில் மேற்கொள்ளப்பட்ட சோதனையில் கைது செய்யப்பட்டதாக  குடிநுழைவுத்துறையின் தலைமை இயக்குனர் Khairul Dzaimee Daud  தெரிவித்திருக்கிறார்.  உள்ளூர் மக்களிடம்  தகவல் கிடைக்கப்பெற்றதைத் தொடர்ந்து  புத்ரா ஜெயா உளவு  மற்றும் சிறப்பு நடவடிக்கை  பிரிவு  சோதனை நடவடிக்கையை மேற்கொண்டதாக  அவர்    கூறினார்.

 Tags
busts

immigration

Langkawi resorts

online scammers

operating


கோலாலம்பூரில் மோட்டர் சைக்கிளோட்டிகளுக்கு  1,286 குற்றப் பதிவுகள் விநியோகம்

கோலாலம்பூர், ஜூலை 3 – சாலை போக்குவரத்துறை செவ்வாய்க்கிழமை முதல் தொடங்கிய OP Khas Motosikal நடவடிக்கையில் 535 மோட்டார் சைக்கிளோட்டிகளுக்கு எதிராக 1,286 குற்றப் பதிவுகளை விநியோகித்துள்ளது.

லைசென்ஸ் இன்றி மோட்டார் சைக்கிள் ஓட்டியது , காலாவதியான சாலை வரியை பயன்படுத்தியது உட்பட பல்வேறு குற்றங்களை புரிந்தது தொடர்பில் அவர்களுக்கு இந்த குற்றப்பதிவுகள் வழங்கப்பட்டதாக கோலலம்பூர் சாலை போக்குவரத்துத்துறை தெரிவித்துள்ளது.

மேலும் காப்புறுதி இல்லாமலும் எண் பட்டையை மாற்றியது தொடர்பிலும் அந்த மோட்டார்சைக்கிளோட்டிகளுக்கு எதிராக குற்றப் பதிவுகள் விநியோகிக்கப்பட்டன.

 Tags
1.286 Summonses

JPJ isues

to motocylist in Kl


பெஜுவாங்  கட்சியிலிருந்து மகாதீர் விலகல்

கோலாலம்பூர், பிப் 11 – தமது மகன் தலைமையில் இயங்கும் பெஜுவாங் கட்சியிலிருந்து துன் டாக்டர் மகாதீர் முஹம்மட் விலகியிருக்கிறார்.

GTA – Gerkana Tanah Air கூட்டணியிலிருந்து அந்த கட்சி வெளியேறிய முடிவில் உடன்பாடு இல்லாததை அடுத்து, மகாதீர் அந்த முடிவை எடுத்திருக்கின்றார் .

மகாதீருடன் , பெஜுவாங்கின் துணைத் தலைவர் Marzuki Yahya , கூட்டரசு பிரதேச பெஜுவாங் முன்னாள் தலைவர் Khairuddin Abu Hassan உட்பட 13 பேர் அக்கட்சியிலிருந்து விலகியிருக்கின்றனர்.

 Tags
did not agree

Dr. M came out of Pejuang

ties with GTA

to sever


புகை மூட்டம் ; மருத்துவமனைகளில் அனுமதிக்கப்படும் நோயாளிகளின் எண்ணிக்கை இரண்டு மடங்காக அதிகரிப்பு

பெட்டாலிங் ஜெயா, அக்டோபர் 12 – நாட்டில் ஏற்பட்டுள்ள புகை மூட்டம் காரணமாக, மருத்துவமனைகளில் அனுமதிக்கப்படும் நோயாளிகளின் எண்ணிக்கை இருமடங்கு அதிகரித்துள்ளது.

அதனால், மருத்துவ செலவினங்களும் உயர்ந்துள்ளது.

குறிப்பாக, தொழிலாளர்கள் பலர் வேலைக்கு செல்ல முடியாத அளவுக்கு பாதிக்கப்பட்டு, மருத்துவமனைகளில் அனுமதிக்கப்பட்டுள்ளதாக, இயற்கை வளம், சுற்றுசூழல் மற்றும் பருவநிலை மாற்றம் மீதான அமைச்சர் நிக் நஸ்மி நிக் அஹ்மாட் தெரிவித்தார்.

நாட்டில் இதற்கு முன் 2015 தொடங்கி 2019-ஆம் ஆண்டு வரையில் ஏற்பட்ட புகை மூட்டத்தின் போது கூட, இதே போல தொழில்துறை நடவடிக்கைகள் பாதிக்கப்பட்டதை, மக்களவை கேள்வி பதில் நேரத்தின் போது அமைச்சர் சுட்டிக்காட்டினார்.

எனினும், எல்லை கடந்த புகை மூட்டப் பிரச்சனைக்கு காரணமான, நிறுவனங்கள் அல்லது நாடுகளுக்கு எதிராக செயல்படுத்தக்கூடிய சட்டம் எதுவும் அமலில் இல்லை என்பதையும் அவர் சுட்டிக்காட்டினார்.

 Tags
dari kawasan pertempuran

Dr Nurul Ain

Proses evakuasi

sedang dilakukan


நெகிரி  செம்பிலான்  சட்டமன்றம்  ஜூலை 1ஆம தேதி  கலைக்கப்படும்

சிரம்பான், ஜூன் 28- மாநில தேர்தலை நடத்தும் பொருட்டு நெகிரி செம்பிலான் சட்டமன்றம் ஜூலை 1 ஆம் தேதி கலைக்கப்படும். எதிர்வரும் சனிக்கிழமை சட்டமன்றத்தை கலைப்பதற்கு நெகிரி செம்பிலான் ஆட்சியாளர் மேன்மை தங்கி யாங்டி பெர்துவான் பெசார் Tuanku Muhriz இணக்கம் தெரிவித்துள்ளார் என மந்திரிபெசார் டத்தோஸ்ரீ அமிருடின் ஹருன் தெரிவித்தார். இன்று காலை Tuanku Muhriz சை சந்தித்தபோது சட்டமன்றத்தை கலைக்கும் ஒப்புதல் கடிதத்தில் அவர் கையெழுத்திட்டார் என அமிருடின் செய்தியாளர்களிடம் கூறினார்.

 Tags
assembly to disolve

Negeri Sembilan

on July 1 : MB


வழக்கறிஞர் சித்தி காசிமின் காருக்கு அடியில் வெடிபொருள்

கோலாலம்பூர் , ஜூலை 21 – இன்று நண்பகல் 12 மணியளவில் பங்கசாரில் உள்ள கார் பராமரிப்பு மையத்திற்கு பிரபல வழக்கறிஞரான சித்தி காசிம் தனது காரை பழுதுபார்க்க அனுப்பிய போது வெடிகுண்டு போன்ற பொருள் கண்டெடுக்கப்பட்டது.

இது குறித்து கார் பராமரிப்பு பணியாளார்கள் இதனை பற்றி உடனே போலீஸ் மற்றும் கார் உரிமையாளரிடம் தகவல் தெரிவித்துள்ளனர்.

அதனை அடுத்து வெடிகுண்டு அகற்றும் பிரிவை சேர்ந்த குழுவினர் சம்பவ இடத்திற்கு விரைந்துள்ளனர்.

சோதனையில் காரின் பின்புறமுள்ள டயருக்கு பின்னால் கம்பிகள் நிரப்பப்பட்ட இரண்டு பாட்டில்கள் கண்டுபிடிக்கப்பட்டது .

அவை வெடிக்கும் சாதனமாக இருக்கலாம் என போலீஸ் சந்தேகித்ததை அடுத்து வாகன சேவை மையம் அமைந்திருந்த பகுதி பொதுமக்களுக்காக சுமார் 100 மீட்டர் வரை மூடப்பட்டது.

வெடிக்கும் சாதனம் என நம்பப்பட்ட அந்த இரண்டு பாட்டில்களையும் வெடிகுண்டு படையினரின் சோதனையிட்டதில் அது IED எனப்படும் வெடிக்கும் தன்மை கொண்ட பொருள் என தெரியவந்தது.

பாதுகாப்பாக காரிலிருந்து அகற்றப்பட்ட அவ்விரு பாட்டில்களும் ஆய்வுக்காக நிபுணர்களிடம் அனுப்பட்டுள்ளதாக போலீஸ் தெரிவித்துள்ளது.

இதனிடையே, சித்தி காசிமிடம் இது குறித்து அதிகாரப்பூர்வ விசாரணை இன்னும் மேற்கொள்ளப்படவில்லை எனவும், பேச்சு வாக்கில் அவருக்கு எதிரிகள் யாரும் இல்லை என்பதும் தெரிவந்திருப்பதாக கூறியுள்ளார் துணை கமிஷனர் அமிஹிஷாம்.

இச்சம்பவம் குறித்து பல கோணங்களில் போலிஸ் விசாரித்து வருகிறது.

 Tags
Cops believe

is a bomb

object found under Siti Kasim's car


சுலு சுல்தான்  வரிசுதாரர்களின்  அடுத்த இலக்கு  மலேசிய ஏர்லைன்ஸாக  இருக்கலாம்  – அஸாலினா

கோலாலம்பூர், பிப் 28 – மறைந்த சுலு சுல்தானின் வாரிசுதாரர்கள் எனக்கூறிக்கொள்ளும் தரப்பினரின் அடுத்த இலக்கு மலேசிய ஏர்லைன்ஸ் மற்றும் Boustead Shipping Agencies ஆகியவை இருக்கக்கூடும் என அரசாங்கம் நம்புவதாக சட்ட மற்றும் அமைப்பு சீரமைப்புக்கான அமைச்சர் Azalina Othman Said தெரிவித்திருக்கிறார். சுலு சுல்தான் வாரிசுதாரர்களின் இலக்கு வர்த்தக சொத்துக்கள் மீதுதான் இருக்கிறது. அவர்கள் அனைத்து சொத்துக்கள் மீதும் முயற்சித்ததோடு தற்போது மலேசியா சம்பந்தப்பட்ட இதர சொத்துக்களில் குறிவைத்திருப்பதாக Azalina கூறினார். எனவே இந்த விவகாரத்தில் நாம் அதிக கவனமாக இருக்க வேண்டியருப்பபதாக அவர் சுட்டிக்காட்டினார்.

 Tags
including Malaysia Airlines

may target GLCs

says Azalina

Sulu claimants


பாலர் பள்ளியில் கொள்ளையிட்ட ஆடவன் கைது

ஜொகூர், கூலாயிலுள்ள, பாலர் பள்ளி ஒன்றில் கொள்ளையிட்டு தப்பிச் சென்றதாக நம்பப்படும் ஆடவன் ஒருவன் நேற்று கைதுச் செய்யப்பட்டான்.

கடந்தாண்டு ஆகஸ்ட்டு மாதம் 16-ஆம் தேதி, ஜாலான் கெனாரியிலுள்ள, பாலர் பள்ளியில் புகுந்த அவ்வாடவன், மடிக் கணினியையும், ப்ரொஜெக்டர் கருவியையும் களவாடி தப்பிச் சென்றது, சம்பவ இடத்தில் இருந்த CCTV இரகசிய கண்காணிப்பு காமிரா பதிவில் தெரிய வந்தது.

அந்த கொள்ளை சம்பவம் தொடர்பில், போலீஸ் புகார் செய்த வேளை ; எட்டு மாதம் தேடுதல் வேட்டைக்கு பின்னர் நேற்றிரவு மணி 7.30 வாக்கில், பெல்டா புக்கிட் ராமூன் பகுதியில் அந்த 31 வயது உள்நாட்டு ஆடவன் கைது செய்யப்பட்டதை, கூலாய் மாவட்ட இடைக்கால போலீஸ் தலைவர் சுப்ரிடெண்டன் யூசோப் ஒத்மான் உறுதிப்படுத்தினார்.

அவனிடமிருந்து இரு மடிக் கணினிகள், ஆறு கைப்பேசிகள் ஆகியவை பறிமுதல் செய்யப்பட்டதோடு, அவன் போதைப் பொருள் உட்கொண்டிருந்ததும் சிறுநீர் பரிசோதனையில் தெரிய வந்தது.

கூலாய் சுற்று வட்டாரப் பகுதியில் நிகழ்ந்த இதர கொள்ளை சம்பவங்களுக்கு அவனுக்கும் தொடர்ந்து இருக்கிறதா என்பதை போலீசார் ஆராய்ந்து வருகின்றனர்.

 Tags
arrested

for breaking

into kindergarten

man


அரசாங்க  திட்டம் தொடர்பில் குற்றம் சாட்டப்படுகிறார் பெர்சாத்து தகவல் பிரிவு தலைவர்

கோலாலம்பூர், பிப் 21 – Jana Wibawa திட்டம் தொடர்பில் குற்றம் சாட்டப்படுவதற்காக , பெர்சாத்து கட்சியின் தகவல் பிரிவு தலைவர் Wan Saiful Wan Jan, இன்று நீதிமன்றம் அழைத்து வரப்பட்டார் .

நேற்றிரவு மணி 8-க்கு , MACC -மலேசிய ஊழல் தடுப்பு ஆணையத்துக்கு வாக்குமூலம் அளிக்க சென்றிருந்தபோது, Tasek Gelugor நாடாளுமன்ற உறுப்பினருமான Wan Saiful கைது செய்யப்பட்டார்.

Jana Wibawa திட்டம், பூமிபுத்ரா குத்தகையாளர்களை உதவுவதற்காக மேற்கொள்ளப்பட்ட கோவிட் 19- ஊக்குவிப்புத் திட்டமாகும்.

அந்த திட்டத்தின் சில நடவடிக்கைகள் அதிகமான செலவை உட்படுத்தியிருந்ததாகவும், அத்திட்டம் திறந்த குத்தகை அடிப்படையில் வழங்கப்படவில்லை எனவும் பிரதமர் டத்தோ அன்வார் இப்ராஹிம் இதற்கு முன்பு குற்றம் சாட்டியிருந்தார்.

அத்திட்டம், முன்னாள் பிரதமர் டான் ஶ்ரீ முஹிடின் யாசின் கால கட்டத்தில் மேற்கொள்ளப்பட்டது. பெர்சாத்து கட்சியின் தலைவருமான முஹிடின் யாசின், சாட்சியாளராக கடந்த வெள்ளிக்கிழமை MACC- யால் தாம் விசாரிக்கப்பட்டதாக கூறியிருந்தார்.

 Tags
businessman

over Jana Wibawa

to be charged

wan saiful


வகுப்பறையில் ஆசிரியரை செருப்பால் அடித்த மாணவன்; இந்தியாவில் பரபரப்பு

ஆசிரியர் ஒருவர் வகுப்பறையில் பெளதிகம் பாடம் சொல்லிக்கொண்டிருந்த சமயத்தில் திடீரென அருகே வந்த மாணவன் அவரை செருப்பால் அடித்த சம்பவம் இந்தியாவில் பெரும் பரபரப்பை ஏற்படுத்தியுள்ளது.

அச்சம்பவத்தை சற்றும் எதிர்பாராத ஆசிரியர் அவன் தொடர்ந்து அடிப்பதிலிருந்து தப்பிக்க கைகளால் தன்னைத் தற்காத்துக் கொள்ள பெரும் பாடுபட்டுள்ளார்.

ஏன் அந்த மாணவன் அப்படிபட்ட செயலைச் செய்தான் எனத் தெரியவில்லை.

பிஸிக்ஸ் வல்லாஹ் செயலி வழி அந்த ஆசிரியர் போதிப்பது மாணவர்களுக்கு இணையம் வாயிலாக ஒளிபரப்பப்பட்டிருந்த நிலையில் நேரடியாக வகுப்பில் கலந்து கொண்ட மாணவன் ஒருவன் இந்த தரக்குறைவான செயலை செய்துள்ளான்.

அச்சம்பவத்தை இன்னொரு மாணவன் காணொளிப் பதிவு செய்து தற்போது அக்காணொளி வைரலாகியுள்ளது.

எந்த தேதியில் இந்த சம்பவம் நடந்தது என தெரியாத நிலையில் வலைத்தளவாசிகள் அம்மாணவனின் செயலைக் கண்டித்துள்ளதோடு அவன் மீது நடவடிக்கை எடுக்கக் கோரி வலியுறுத்திவருகின்றனர்.

 Tags
hits

Live Class

Physics Wallah

Slipper

student

teacher


வீட்டில் அத்துமீறி நுழைந்து, மது போதையில் உறங்கிய ஆடவனுக்கு எதிராக குற்றம்சாட்டு

நெகிரி செம்பிலான், ஜெலுபுவிலுள்ள, வீடொன்றில், திருடுவதற்காக அத்துமீறி நுழைந்து, மது போதையில் உறங்கிப் போன ஆடவனுக்கு எதிராக இன்று நீதிமன்றத்தில் குற்றம்சாட்டப்பட்டது.

எனினும், 41 வயது பி.ராமன் எனும் அவ்வாடவன் தமக்கு எதிரான குற்றச்சாட்டை மறுத்து விசாரணை கோரினான்.

இம்மாதம் 23-ஆம் தேதி, அதிகாலை மணி 6.30 வாக்கில், அச்சம்பவம் நிகழ்ந்தது.

குற்றம் நிரூபிக்கப்பட்டால், மூன்றாண்டுகள் சிறைத் தண்டனை, ஐயாயிரம் ரிங்கிட் அபராதம் அல்லது இரண்டுமே விதிக்கப்படலாம்.

தனிநபர் உத்தரவாதத்திலும், 16 ஆயிரம் ரிங்கிட் உத்தரவாதத் தொகையிலுள்ள இன்று அவன் விடுவிக்கப்பட்ட வேளை ; இவ்வழக்கு விசாரணை பிப்ரவரி மாதம் 22-ஆம் தேதி செவிமடுக்கப்படும்.

 Tags
“Drunk & fallen asleep”

pleads not guilty

thief


ஆரோக்கியத்திற்கு ஒரு நாளைக்கு 2,337 அடிகள் நடப்பதே போதுமானது ; 10,000 அடிகள் தேவையில்லை

ஆக 19 – இருதயம் மட்டுமல்ல ஒட்டுமொத்த உடல் ஆரோக்கியத்தையும் பேண, நாள் ஒன்றுக்கு பத்தாயிரம் அடிகள் நடப்பது சிறந்தது என ஊக்குவிக்கப்பட்டது.

எனினும், வாழ்க்கை முறை அல்லது வேலை காரணமாக, எல்லாராலும் அன்றாடம் பத்தாயிரம் அடி நடப்பது என்பது இயலாது.

அது சிலருக்கு விரக்தியை ஏற்படுத்துவதோடு, சிலர் ஒரேயடியாக தன்னம்பிக்கை இழந்து ஆரோக்கியத்தை பேணும் முயற்சிகளை கைவிடவும் செய்கிறது.

எனினும், அது போன்ற பிரச்சனையை எதிர்நோக்குபவர்கள் இனி கவலைப்பட வேண்டியதில்லை, காரணம் ஆரோக்கியமாக வாழ பத்தாயிரம் அடி வரை நடக்க தேவையில்லை என அண்மைய ஆய்வு ஒன்று குறிப்பிடுகிறது.

ப்ரிவென்டிவ் கார்டியாலஜி எனப்படும் ஐரோப்பிய ஜர்னல் மேற்கொண்ட ஆய்வில், நடைப்பயிற்சியின் மூலம் உடல்நலப் பலன்களைப் பெறுவதற்கான குறைந்தபட்ச அளவு 2,337 அடிகள் மட்டுமே என்பது கண்டறியப்பட்டுள்ளது.

பிரிட்டன், அமெரிக்கா, ஆஸ்திரேலியா, நோர்வே ஆகிய நாடுகளை சேர்ந்த இரண்டு லட்சத்துக்கும் அதிகமானோரை அந்த ஆய்வு உட்படுத்தி இருந்தது.

அதே சமயம், அந்த ஆய்வின் வாயிலாக அடையாளம் காணப்பட்ட முக்கிய கண்டுபிடிப்பு என்னவென்றால், நாம் எவ்வளவு அதிகமாக நடக்கிறோமோ, அவ்வளவு நன்மைகளை அடைவோம் என்பதுதான்.

 Tags
2337 langkah sehari sudah cukup baik untuk kesihatan

Tak perlu 10000 berjalan


திரெங்கானு  ஆட்சிக்குழு  உறுப்பினருக்கு கைது உத்தரவு  தேர்தல் நீதிமன்றம் பிறப்பித்தது

கோலாலம்பூர், மார்ச் 17 – மாராங் நாடாளுமன்ற தொகுதியின் தேர்தல் முடிவை எதிர்த்து தாக்கல் செய்யப்பட்டுள்ள வழக்கு மனு தொடர்பாக நீதிமன்றத்தில் சாட்சியம் வழங்குவதற்கு வரத்தவறிய திரெங்கானு ஆட்சிக்குழு உறுப்பினர் Mohd Nor Hamzaவுக்கு எதிராக தேர்தல் நீதிமன்றம் கைது உத்தரவு பிறப்பித்தது. Bukit Payong சட்டமன்ற உறுப்பினரான Mohd Nor Hamzah வுக்கு எதிராக வாதியின் வழக்கறிஞர் Amin Othman கேட்டுக்கொண்டதைத் தொடர்ந்து நீதிபதி Hassan Abdul Ghani கைது வாரண்ட் பிறப்பித்தார். செவ்வாய்கிழமை நடைபெற்ற வழக்கு விசாரணையின்போது இன்று நீதிமன்றத்தில் சாட்சியம் வழங்குவதற்கு வரும்படி முகமட் நோருக்கு ஹசான் பணித்திருந்தார்.

 Tags
arrest warrant

Election Court

exco

for terengganu

issues


ஆசிரியர்களுக்கு  சுமையாக இருக்கும் போட்டிகள் கொண்டாட்டங்கள் இனி பள்ளிகளில்  நடத்தப்படாது

கோலாலம்பூர், பிப் 18 – ஆசிரியர்களுக்கு சுமையாக இருக்கும் ஏழு உடனடி நடவடிக்கையாக அனைத்து நிலைகளிலும் போட்டிகள், கொண்டாட்டங்கள் அல்லது நிகழ்ச்சிகளை கல்வி அமைச்சு இனி நடத்தாது. 2023 /2024 கல்வி தவணை முதல் இந்த நடவடிக்கை நடைமுறைக்கு வருவதாக கல்வி அமைச்சர் Fadhlina Sidek தெரிவித்தார். உதாரணத்திற்கு வள மையத்தில் மகிழ்ச்சியான போட்டிகள், தூய்மையான அல்லது சிறந்த கழிவறைக்கான போட்டி , சிறந்த பாடப்புத்தக இரவல் திட்டம் போன்ற போட்டிகள் நடத்தப்படாது. ஆசிரியர்கள் எதிர்நோக்கும் அழுத்தத்தை குறைத்து அவர்களது நலன்களுக்கு முன்னுரிமை வழங்கும் வகையில் இந்த நடவடிக்கை எடுக்கப்படுவதாக அவர் கூறினார். ஆசிரியர்களின் நலன்களை உறுதிப்படுத்தும் கடப்பாட்டை கல்வி அமைச்சு கொண்டிருப்பதாக Fadhlina Sidek தெரிவித்தார்.

 Tags
celebrations

ceremonies that burden teachers

No more competitions

Says minister


அல்மாவில் ஆலயத்திற்கு முன் தகராறு ; மூவர் தடுத்து வைப்பு

புக்கிட் மெர்தாஜம், செப் 19 – புக்கிட் மெர்தாஜம், அல்மாவில் ஆலயத்திற்கு முன் கைகலப்பில் ஈடுபட்டதன் தொடர்பில் மூன்று ஆடவர்களை போலீசார் கைது செய்தனர். அந்த மூவரும் நேற்று தொடங்கி நான்கு நாட்களுக்கு விசாரணைக்கு உதவியாக தடுத்து வைக்கப்பட்டுள்ளனர். உள்நாட்டைச் சேர்ந்த 21 முதல் 25 வயதுடைய அந்த இளைஞர்கள் சம்பந்தப்பட்ட ஆலயத்திற்கு முன் கைது செய்யப்பட்டதாக செபெராங் பிறை தெங்கா மாவட்டத்தின் துணை கமிஷனர் தான் செங் சான் தெரிவித்தனர். இரண்டு கும்பலுக்கிடையே நடைபெற்ற கைகலப்பு தொடர்பான 27 மற்றும் 14 வினாடிகள் கொண்ட இரண்டு வீடியோ காணொளிகள் சமூக வலைத்தளங்களில் வைரலாகின. செப்டம்பர் 17 ஆம் தேதி நள்ளிரவு மணி 12.05 அளவில் அந்த ஆலயத்தின் திருவிழாவின்போது இரு கும்பல்களுக்கிடையே கைகலப்பு ஏற்பட்டதாக கூறப்பட்டது.

 Tags
bantu siasatan

Gaduh depan kuil

polis reman 3 lelaki


ரவாங்  சட்டமன்றத்திற்கு  போட்டியா ? டாக்டர் சத்திய பிரகாஷ்   விளக்கம்

கோலாலம்பூர், ஏப் 24 – ரவாங் சட்மன்ற தொகுதியின் நடப்பு உறுப்பினர்

Chua wei Kiat டிற்கு பதில் அந்த தொகுதியில் எதிர்வரும் சிலாங்கூர் சட்டமன்ற தேர்தலில் தாம் போட்டியிடக்கூடும் என்று வெளியான தகவலை பி.கே.ஆர் கட்சியின் துணை தலைமைச் செயலாளர் டாக்டர் சத்திய பிரகாஷ் மறுத்தார். மாநில சட்டமன்ற தொகுதியில் போட்டியிடும் வேட்பாளர் குறித்து பி.கே.ஆர் கட்சியின் தலைவர் டத்தோஸ்ரீ அன்வார்தான் இறுதி முடிவு செய்வார். இதுவரை மாநில சட்டமன்ற தேர்தலில் போட்டியிடும் வேட்பாளர்கள் மற்றும் கட்சியின் வேட்பாளர் குறித்து பி.கே.ஆர் கட்சி எந்தவொரு முடிவையும் அதிகாரப்பூர்வமாக எடுக்கவில்லையென டாக்டர் சத்திய பிரகாஷ் கூறினார். கடந்த பொதுத் தேர்தலில் உலு சிலாங்கூர் நாடாளுமன்ற தொதியில் போட்டியிட்ட அவர் பெரிக்காத்தான் நேசனல் வேட்பாளர் Hasnizan Harun னிடம் 1,562 வாக்குகள் வேறுபாட்டில் தோல்வி கண்டார்.

 Tags
assembly

candidacy

denied Chua's

Dr Sathia

for Rawang

state


AFF கிண்ண  காற்பந்து போட்டி  மலேசியாவின்  கனவு சிதைந்தது

பேங்காக் , ஜன 11 – AFF கிண்ண காற்பந்து போட்டியில் இறுதியாட்டத்திற்கு தகுதி பெறும் மலேசிய காற்பந்து குழுவின் கனவு சிதைந்தது. பேங்காக்கில் நேற்றிரவு நடைபெற்ற இரண்டாவது கட்ட அரையிறுதி ஆட்டத்தில் தாய்லாந்து 3-0 என்ற கோல் கணக்கில் மலேசியாவை வீழ்த்தியது. இதன் வழி தாய்லாந்து 3-1 என்ற கோல் வேறுபாட்டில் இறுதியாட்டத்திற்கு தேர்வானது. கடந்த வாரம் புக்கிட் ஜாலில் தேசிய விளையாட்டரங்கில் நடைபெற்ற முதல் கட்ட அரையிறுதி ஆட்டத்தில் மலேசியா 1-0 என்ற கோல் கணக்கில் வெற்றி பெற்றிருந்தபோதிலும் நேற்றைய ஆட்டத்தில் எதிர்பார்க்கப்பட்டதைவிட எளிதாக தாய்லாந்து குழுவினர் வென்றனர். இந்த வெற்றியின் மூலம் எதிர்வரும் வெள்ளிக்கிழமை மற்றும் அடுத்த திங்கட்கிழமை இரண்டு கட்டங்களாக நடைபெறும் இறுதியாட்டத்தில் வியட்னாம் அணியுடன் தாய்லாந்து மோதும். Hanoi My Dinh விளையாட்டரங்கில் நேற்றிரவு நடைபெற்ற மற்றொரு இரண்டாது கட்ட அரையிறுதியாட்டத்தில் வியட்னாம் 2-0 என்ற கோல் கணக்கில் இந்தோனேசியாவை வீழ்த்தியது.

 Tags
AFF Cup

dream

football

malaysia

shattered


இவர்கள்தான் உண்மையான ஹீரோக்கள்

ஏப் 25 – யார் யாரோ தங்களை ஹீரோக்கள் என முன்னிலை படுத்திக் கொள்ள முயல்கிறார்கள்.

ஆனால் உண்மையான ஹீரோக்கள் இவர்கள்தான் என புலப்படுத்தியுள்ளது ஒரு காணொலி.

காரணம் தப்பினால் மரணம் என்பதுபோல, கொஞ்சம் அசந்தாலும் உயிர்பறிப் போகும் நிலையில் அந்தரத்தில் தொங்கிக் கொண்டிருந்த குழந்தையை தன்னைப்பற்றி கவலைப்படாமல் அந்த குழந்தையை காப்பாற்ற முயற்சித்த ஆடவர்களின் வீரச்செயல் பலரையும் அதிசயக்க வைத்துள்ளது.

அந்த காணொலி இதோ.

 Tags
hero

life

Real


பேட்மிண்டன்  போட்டிகளை  குறைக்கும்  லீ சொங் வெய்யின் ஆலோசனையை  உலக பேட்மிண்டன் சம்மேளனம்  நிராகரித்தது

கோலாலம்பூர், மே 28 – தற்போது உலக பேட்மிண்ன் சம்மேளனமான BWF நடத்திவரும் பேட்மிண்டன் போட்டிகள் அதிகமாக இருப்பதாக தாம் நினைக்கவில்லையென உலக பேமிண்டன் சம்மேளனத்தின் தலைவர்

Poul Erik Hoyer தெரிவித்திருக்கிறார். ஏணியைப் போல் முன்னுரிமைக்கு ஏற்ப அனைத்து போட்டிகளின் அட்டவணையும் மறுபரிசீலிக்க வேண்டியிருப்பதாக அவர் கூறினார். போட்டியில் கலந்துகொள்ளும் அதே வேளையில் இளம் விளையாட்டாளர்கள் தொடக்கத்திலிருந்தே வருமானத்தை பெறவேண்டும்.

அந்த நோக்கத்திற்கு ஏற்பவே பேட்மிண்டன் போட்டிகளை அதிகமாக நடத்த வேண்டியிருப்பதாக என அவர் கூறினார். தரமான விளையாட்டாளர்களை உருவாக்குவதற்கு இப்போதையை போட்டிகளை குறைக்க வேண்டும் என மலேசியாவின் முன்னாள் பேட்மிண்டன் விளையாட்டாளர் லீ சொங் வெய் தெரிவித்திருக்கும் கருத்து ஏற்புடையதாக இல்லையென Poul Erick Hoyer கூறினார்.

 Tags
BWF

chong wei's

rejects

suggestion


29-ஆவது  மாடியிலிருந்து கீழே விழுந்த நபர் ; தலை துண்டிக்கப்பட்டு கொடூரமாக உயிரிழந்தார்

பெட்டாலிங் ஜெயா, ஜூலை 28 – பண்டார் உத்தாமாவிலுள்ள, கட்டடம் ஒன்றின் 29-ஆவது மாடியிலிருந்து கீழே விழுந்திருக்கலாம் என நம்பப்படும் ஆடவர் ஒருவர், தலை துண்டிக்கப்பட்ட நிலையில் பரிதாபமாக இறந்து கிடக்கக் காணப்பட்டார்.

நேற்று மாலை மணி மூன்று வாக்கில் நிகழ்ந்த அச்சம்பவத்தில், 43 வயதுடைய அந்த வெளிநாட்டவரின் சடலத்தை, சம்பவ இடத்தில் இருந்த பொதுமக்கள் கண்டெடுத்தனர்.

அச்சம்பவம் தொடர்பில், அவசர அழைப்பு கிடைத்ததை தொடர்ந்து, சம்பவ இடத்திற்கு விரைந்த டாமான்சாரா போலீஸ் நிலையத்தை சேர்ந்த போலீஸ் அதிகாரிகள், கட்டடத்தின் ஓரத்தில், தலை துண்டிக்கப்பட்ட நிலையில் சடலம் ஒன்று கிடப்பதை கண்டதாக, பெட்டாலிங் ஜெயா போலீஸ் தலைவர் அசிஸ்டன் கமிஸ்னர் முஹமட் பாக்ருடின் அப்துல் ஹமிட் தெரிவித்தார்.

சம்பந்தப்பட்ட கட்டடத்தின் 29-ஆவது மாடியிலுள்ள, உணவகம் ஒன்றில், உயிரிழந்த ஆடவர் துப்புரவு பணியாளராக வேலை செய்து வந்தது தொடக்ககட்ட விசாரணையில் தெரிய வந்துள்ளது.

பிற்பகல் மணி 2.46 வாக்கில் அவர் உணவகத்தில் “பால்கனியில்” வேலை செய்துக் கொண்டிருந்தது, CCTV இரகசிய கண்காணிப்பு காமிரா பதிவு வாயிலாக தெரிய வந்துள்ளது. எனினும், அதன் பின்னர் அவரை அங்கு காணவில்லை என்பதால், அவர் தவறி கீழே விழுந்திருக்கலாம் என நம்பப்படுவதாக பாக்ரூடின் சொன்னார்.

அச்சம்பவம் தொடர்பில் தகவல் அறிந்தவர்கள் அல்லது சம்பவத்தை நேரில் கண்டவர்கள், போலீசாரை தொடர்புக் கொள்ளுமாறு கேட்டுக் கொள்ளப்படுகின்றனர்

 Tags
kepala terputus

Lelaki jatuh tingkat 29


இந்தியாவின் பெயரை மாற்றுகிறாரா மோடி?; இந்தியா vs பாரத் சர்ச்சை

இந்தியா, செப் – இந்தியாவின் பெயர் பாரத் என மாற்றுவதற்கு பிரதமர் நரேந்திர மோடி திட்டமிட்டுள்ளதாக கூறி அந்நாட்டில் பெரும் சர்ச்சையும் விவாதமும் வெடித்துள்ளன.

இவ்வார இறுதியில் நடைப்பெறவுள்ள G20 மாநாட்டிற்கு வரும் உலகத்தலைவர்களுக்கு அதிபர் Droupadi Murmu, இரவு விருந்து வழங்கவிருந்த நிலையில் அதற்கு அனுப்பப்பட்ட அழைப்பிதழ்தான் இந்த பிரச்சனைக்கு மூலக் காரணம்.

வழக்கமாக அவரை “இந்தியாவின் அதிபர்” எனத்தான் அழைப்பார்கள். ஆனால் இம்முறை G20 தலைவர்களுக்கு அனுப்பப்பட்ட அழைப்பிதழில் “பாரதத்தின் அதிபர்” என குறிப்பிடப்பட்டுள்ளது.

இதை கண்டதும் பலருக்கு அதிர்ச்சி ஏற்பட்டதோடு மோடி நாட்டின் பெயரை இந்தியா என்பதிலிருந்து பாரத் என மாற்ற திட்டமிட்டுள்ளதாக காங்கிரஸ் உட்பட எதிர்கட்சி தலைவர்கள் பலர் குற்றம் சாட்டியுள்ளனர். மி

இது BJP மற்றும் RSS-சின் சதி என்பதும் அவர்களின் வாதமா உள்ளது.

தற்போது இது பெரும் விவாதப் பொருளாகவும் மாறியுள்ளது.

இந்திய நாட்டு அரசியலைமைப்பில் பாரத் எனும் பெயரும் இடம்பெற்றுள்ளதால் நுட்ப ரீதியாக அது தப்பில்லை என சிலர் சுட்டிக்காட்டினாலும் இந்த திடீர் மாற்றத்துக்கான பின்னணி ஏதும் உண்டா எனும் கேள்வியையும் பலர்

எழுப்பியுள்ளனர்.

வருகின்ற பாராளுமன்றத் தேர்தலில் மோடியை வீழ்த்த அங்குள்ள 28 எதிர்க்கட்சிகள் புதிய பெரும்கூட்டணி அமைத்து அதற்கு சுருக்கமாக I.N.D.I.A அதாவது இந்தியா என பெயரிட்டுள்ளன.

இதன் காரணமாகத்தான் மோடி இந்தியா எனும் பெயரை தவிர்த்து பாரத் என பெயர் மாற்ற திட்டமிட்டுள்ளார் என அவர்கள் குற்றம்

சாட்டியுள்ளனர்.

 Tags
Change Name

controversy

india

India vs Bharat

modi

planning


பிரிட்டன் அரச செங்கோலில் பதிக்கப்பட்டிருக்கும் அரிய வைரம் ; திருப்பித் தருமாறு தென் ஆப்பிரிக்கர்கள் கோரிக்கை

பிரிட்டன் அரச செங்கோலில் இடம்பெற்றிருக்கும், அரிய வைரம், தென்னாப்பிரிக்காவிடமே திரும்ப ஒப்படைக்கப்பட வேண்டும் எனும் கோரிக்கை மீண்டும் வலுத்து வருகிறது.

வரும் சனிக்கிழமை, மன்னர் மூன்றாம் சார்லஸ் முடிசூட்டு விழாவில் அந்த செங்கோல் முக்கிய அங்கம் வகிக்கவுள்ளதை முன்னிட்டு, அந்த கோரிக்கை மீண்டும் முன் வைக்கப்பட்டுள்ளது.

530 காராட் எடை கொண்ட அந்த அரிய வைரம், 1905-ஆம் ஆண்டு தென் ஆப்பிரிக்காவில் கண்டுபிடிக்கப்பட்டது.

எனினும், அப்போது பிரிட்டிஷ் ஆட்சியின் கீழ் இருந்த தென் ஆப்பிரிக்காவின் காலனித்துவ அரசாங்கத்தால், அந்த வைரம் பிரிட்டிஷ் மன்னராட்சியிடம் வழங்கப்பட்டது.

தென் ஆப்பிரிக்காவின் பெருமைக்குரிய சின்னமாகவும், பாரம்பரியத்தின் அடையாளமாகவும் திகழும் அந்த வைரம், தென் ஆப்பிரிக்கர்களிடமே திரும்ப ஒப்படைக்கப்பட வேண்டுமென, அந்நாட்டு தன்னார்வலர்கள் கோரிக்கையை குன் வைத்துள்ள வேளை ; அதற்கென தொடங்கப்பட்ட இணைய மனுவில் இதுவரை எட்டாயிரத்துக்கும் அதிகமானோர் கையெழுத்திட்டுள்ளனர்

 Tags
call for

diamonds

in crown jewels

return

S. Africans

UK to


இவ்வாண்டு   ஜி.எஸ்.டி  அமல்படுத்தப்படாது

கோலாலம்பூர், மார்ச் 9 – GST எனப்படும் பொருள் மற்றும் சேவை வரியை இவ்வாண்டு அரசாங்கம் அமல்படுத்தாது என நிதித்துறை துணையமைச்சர் டத்தோஸ்ரீ அகமட் மஸ்லான் இன்று நாடாளுமன்றத்தில் தெரிவித்தார். GST யை அறிமுகப்படுத்துவதற்கான சரியான நேரத்தை அரசாங்கம் இன்னமும் பரிசீலித்து வருகிறது. எப்படியிருந்தபோதிலும் இந்த ஆண்டு பொருள் மற்றும் சேவை வரி அறிமுகப்படுத்தப்படாது என அகமட் மஸ்லான் உறுதியளித்தார்.

 Tags
assures Malaysians

deputy finance minister

No GST this year


நம்பகத்தன்மைமிக்க தகவல் ஊடகமாக வானொலி தொடர்ந்து மிளிரும் – தியோ நீ சிங்

கோலாலம்பூர், பிப் 13 – இன்று, 2023-ஆம் ஆண்டுக்கான உலக வானொலி நாள். வானொலியும் அமைதியும் என்ற கருப்பொருளில் இவ்வாண்டு வானொலி நாள் கொண்டாடப்படும் நிலையில், பொய்ச்செய்திகள் பரவுவதைத் தடுக்க துல்லியமான; நம்பகத்தன்மைமிக்க தகவல்களையும் செய்திகளையும் உடனுக்குடன் கொண்டு சேர்ப்பதில் வானொலி கடப்பாட்டுடன் செயலாற்ற வேண்டுமென தொடர்பு, இலக்கவியல் துணையமைச்சர் தியோ தியோ நி சிங் கேட்டுக் கொண்டார்.

இன்றைய நவீன உலகில் பல வழிகளில் தகவல் தொடர்பு அதிகரித்துவிட்ட போதிலும்; மக்களுக்குப் பல்வேறு தகவல்களைக் உடனுக்குடன் கொண்டு சேர்க்கும் முதன்மை ஊடகமாக வானொலி திகழ்கிறது. உலக மாறுதலுக்கேற்ப வானொலியும் பல்வேறு நிலையிலான புத்தாக்கங்களைச் சந்தித்து தொடர்ந்து பீடுநடை போட்டு வருவதாக துணையமைச்சர் தமது வாழ்த்துச் செய்தியில் குறிப்பிட்டார்.

அத்துடன் நாட்டின் ஒலிபரப்புத் துறை , தொடர்ந்து காலத்திற்கு ஏற்ப இருப்பதையும், புதிய தகவல் தொடர்பு தொழில்நுட்பங்களுக்கு ஏற்ப இருப்பதையும் உறுதி செய்வதை தமது அமைச்சு நோக்கமாகக் கொண்டிருப்பதாகவும் அவர் கூறினார்.

 Tags
medium of information

Radio will continue to

shine as a reliable


ஈரோடு  கிழக்கு தொகுதி இடைத்தேர்தல் அதிமுக வேட்பாளர்  தென்னரசு  வேட்பு மனுத் தாக்கல்

சென்னை, பிப் 7 – ஈரோடு கிழக்கு சட்டமன்ற தொகுதி இடைத் தேர்தலுக்காகன வேட்பு மனுத்தாக்கல் செய்வதற்கு இன்று கடைசி நாள் என்பதால் அதிமுக வேட்பாளர் தென்னரசு வேட்பு மனுத் தாக்கல் செய்தார். ஓ. பன்னீர்செல்வம் அறிவித்த வேட்பாளர் வாபஸ் பெற்றதைத் தொடர்ந்து எடப்பாடி பழனிசாமி அறிவித்த தென்னரசு இன்று தனது வேட்பு மனுவை தாக்கல் செய்தார். வேட்பு மனு மீதான பரிசீலனை நாளை புதன்கிழமை செய்யப்படும். வேட்பு மனுக்களை தாக்கல் செய்தவர்கள் அதனை மீட்டுக்கொள்வதற்கு இம்மாதம் 10 ஆம் தேதி கடைசி நாளாகும். அதன் பிறகு இந்த இடைத் தேர்தலில் போட்டியிடும் வேட்பாளர்களின் பட்டியல் குறித்த முழு விவரங்கள் வெளியிடப்படும். இம்மாதம் 10 ஆம் தேதி ஈரோடு கிழக்கு சட்டமன்ற தொகுதிக்கான இடைத் தேர்தல் இம்மாதம் 27 ஆம் தேதி நடைபெறவிருக்கிறது. சுயேச்சைகள் உட்பட மொத்தம் 59 வேட்பாளர்கள் இன்றுவரை தங்களது வேட்பு மனுக்களை தாக்கல் செய்துள்ளனர்.

 Tags
Erode East bypoll

for

is AIADMK candidates

KS Thennarasu


கோலாலம்பூரின் வானத்தில் பறந்து வந்தது என்ன ? அதிர்ச்சியூட்டும் காணொளி

கோலாலம்பூர், செப் 2 -டிக்டோக்கில் கடந்த இரு நாட்களாக வைரலாகி இருப்பது கோலாலம்பூரின் வானில் பறந்து வந்த மர்மப் பொருள் குறித்த காணொளி ஒன்றுதான்.

தேசிய தின கொண்டாட்டத்தின் வான வேடிக்கைகளை படம் பிடிக்கும் நோக்கில் கோலாலம்பூர் கோபுரம் மற்றும் இரட்டைக் கோபுரத்தை நோக்கி காமிராவை வைத்திருந்த நபர் ஒருவரின் பதிவில் இக்காட்சிகள் இடம்பெற்றிருந்தது அவருக்கு அதிர்ச்சியையும் அதிசயத்தையும் ஏற்படுத்தியது.

அது என்னவென்று தெரிந்துக் கொள்ள அந்த காணொளியை zoom செய்து பார்த்தும் அது என்னப் பொருள் என்று கண்டுபிடிக்க முடியவில்லை. நான் பதிவு செய்தது, ஒரு விண்கல்லா? போர் விமானமா? அல்லது வேற்று கிரகவாசியின் பறக்கும் தட்டா என பல கேள்விகளோடு அந்தக் காணொளியை அந்நபர் தனது styfly Malaysia எனும் டிக் டோக் கணக்கில் பதிவேற்றம் செய்திருந்தார்.

அவர் எதிர்பார்த்தது போல பலரும் ஆளுக்கொரு கருத்தை கூறியுள்ளனர். வேற்று கிரகவாசி ஊடுறுவி விட்டான், நட்சத்திரம் , விண்கல், வானவேடிக்கை என பலரும் தங்களின் ஆருடங்களை வெளியிட்டிருந்த வேளையில் இதுவரை அதை உறுதி படுத்தும் வகையில் ஆதாரத்தை யாரும் வெளியிடவில்லை. இதில் ஒருவர் இச்சம்ம்பவம் குறித்து போலிஸ் விசாரிக்க புகார் செய்யுமாறூம் பரிந்துரைத்திருக்கின்றார். மிக வேகமாக ஓளிவட்டத்தோடு வானில் பறக்கும் அந்தப் பொருள் என்னவாக இருக்கும் எனும் மர்மம் இன்னும் நீடிக்கிறது.

 Tags
captured on video

entering Malaysian skies leaves netizens baffled

Mysterious foreign 'object'


வெளிநாட்டு  தொழிலாளர்களை  மோசடி செய்யும்  கும்பலை  குடிநுழைவுத்துறை   முறியடித்தது

கோலாலம்பூர், மே 18 – தற்காலிக வேலை பெர்மிட், சட்டவிரோத தொழிலாளர்களை சட்டப்பூர்வ தொழிலாளர்களாக பதிவு செய்வது தொடர்பான முறைகேட்டில் ஈடுபட்டு பெரிய அளவில் பண மோசடியில் ஈடுபட்டு வந்த கும்பலை குடிநுழைவுத்துறை முறியடித்துள்ளது. ஏமாற்றுவது மற்றும் மோசடி நடவடிக்கை மூலம் அந்த கும்பல் ஆண்டுதோறும் ஒரு மில்லியன் ரிங்கிட் வரை வருமானமாக பெற்று வந்ததும் குடிநுழைவுத்துறை அறிந்துள்ளது. ஸ்தாப்பாக்கில் மேற்கொள்ளப்பட்ட இரண்டு சோதனை நடவடிக்கை மூலம் உள்நாட்டைச் சேர்ந்த பெண் ஒருவரையும் நான்கு வெளிநாட்டினரையும் குடிநுழைவு அதிகாரிகள் கைது செய்துள்ளனர். அந்த கும்பலிடமிருந்து 368 கடப்பிதழ்கள் மற்றும் 60,000 ரிங்கிட்டும் பறிமுதல் செய்யப்படடதாக கோலாலம்பூர் குடிநுழைவுத்துறை இயக்குனர் Syamsul Badrin Mohshin தெரிவித்தார். . 8.300 ரிங்கிட்டிற்கு தற்காலிக வேலை வருகை பெர்மிட்டை வழங்குவதாக தரகர் ஒருவர் கூறிக்கொண்டது தொடர்பில் அந்த பரிசோதனை மேற்கொள்ளப்பட்டதாக அவர் கூறினார்.

 Tags
dept busts

Employment

fraud

immigration

linked

syndicate

to foreign

worker


தீ விபத்தில்   33 நீண்ட வீடுகள்  அழிந்தன

பெத்தோங், ஏப் 1 – சரவா , பெத்தோங்கில் Peter Ngoh Nanka நீண்ட வீடுகள் குடியிருப்பில் ஏற்பட்ட தீ விபத்தில் 33 வீடுகள் முற்றாக அழிந்தன. அச்சம்பவத்தில் மூவர் தீக்காயங்களுக்கு உள்ளானதோடு மூன்று மோட்டார் சைக்கிள்களும் அழிந்தன. அந்த வீடுகளில் குடியிருந்த அனைத்து 129 பேரும் உடனடியாக வெளியேறியதால் உயிர் தப்பினர். பாதிக்கப்பட்டவர்களில் 59 ஆடவர்கள், 57 பெண்கள் மற்றும் 13 சிறார்களும் அடங்குவர் என சரவா தீயணைப்பு நடவடிக்கை மையத்தின் பேச்சாளர் வெளியிட்ட அறிக்கையில் தெரிவித்தார்,

 Tags
in the fire

that destroyed

the longhouse

Three burned


பக்கிங்ஹாம்   அரண்மனைக்கு வெளியே கை துப்பாக்கி  உறையை  வீசிய  ஆடவன் கைது

லண்டன், மே 3 – பிரிட்டிஷ் மன்னராக சார்லஸ் முடிசூட்டும் விழா நாளை நடைபெறும் வேளையில் Buckingham அரண்மனைக்கு வெளியே சிறு துப்பாக்கிக்கான தோட்டாக்களின் உறையை வீசியதன் தொடர்பில் ஆடவன் ஒருவனை போலீசார் கைது செய்தனர். Buckingham அரண்மனை வாயில் கதவுக்கு அருகே நெருங்கிய அந்த நபர் துப்பாக்கி தோட்டாக்கள் வைக்கும் உறையை வீசியதாகவும் இரவு 9 மணியளவில் இந்த சம்பவம் நடந்ததாக போலீசார் தெரிவித்தனர். அந்த நபரின் உடலில் மேற்கொள்ளப்பட்ட சோதனையில் அவன் கத்தி வைத்திருந்ததும் கண்டுப்பிடிக்கப்பட்டதைத் தொடர்ந்து கைது செய்யப்பட்டதாக லண்டன் மாநகர் போலீஸ் வெளியிட்ட அறிக்கையில் தெரிவிக்கப்பட்டது.

 Tags
man arrested

outside Buckingham Palace


திருடப்பட்ட கிரெடிட் கார்டை ‘ஸ்வைப்’ செய்த கொள்ளையர்கள் பிடிப்பட்டனர்

கெடா, ஜன 19 – கூலிமில், தாங்கள் திருடிய கிரெடிட் கார்டை பயன்படுத்தி, 24 சிகிரெட் பாக்கெட்டுகள், உருளைக்கிழங்கு சிப்ஸ், எனர்ஜி ட்ரிங்க்ஸ், ஐஸ்கிரீம் ஆகியவற்றை வாங்கிய மூன்று கொள்ளையர்கள் பிடிபட்டனர்.

475 ரிங்கிட்டிற்காக, எண்ணெய் நிலையம் ஒன்றில் கிரெடிட் காட்டை பயன்படுத்திய அவர்களின் அடையாளம் வெளிப்பட்டதை அடுத்து, கொள்ளை நிகழ்ந்த 24 மணி நேரத்தில் அவர்கள் கைது செய்யப்பட்டனர்.

30 வயது மதிக்கத்தக்க போதைப் பித்தர்களான அம்மூவரும், கடந்த செவ்வாய்கிழமை வங்காளதேச தொழிலாளி ஒருவரை கொள்ளையிட்டுள்ளனர்.

அந்த தொழிலாளர் வழங்கிய புகாரை அடுத்து, அம்மூவரும் பேராக், ஈப்போவில் கைது செய்யப்பட்டனர்.

 Tags
alcohol worth RM3.14mil

dept nabs smuggled cigarettes

Johor Customs


மோட்டார் சைக்கிள், SUV வாகனம் விபத்து ; இடைநிலைப்பள்ளி மாணவர் பலி

குவந்தான், அக்டோபர் 13 – ஜாலான் புக்கிட் குவந்தான், பெல்டா புக்கிட் கோவிற்கு அருகே, மோட்டார் சைக்கிளையும், SUV வாகனத்தையும் உட்படுத்திய விபத்தில், மாணவர் ஒருவர் உயிரிழந்தார்.

நள்ளிரவு மணி 12.05 வாக்கில் நிகழ்ந்த அவ்விபத்தில், புக்கிட் கோ இடைநிலைப்பள்ளியில் பயிலும், 17 வயது லுக்மான் ஹகிம் பஹாரி எனும் அந்த பதின்ம வயது இளைஞர், பலத்த காயம் காரணமாக சம்பவ இடத்திலேயே உயிரிழந்தார்.

அவ்விப்பத்தில் சிக்கிய, ஹோண்டா CRV வாகனத்தின் ஓட்டுனரான 25 வயது நபருக்கு காயம் எதுவும் ஏற்படவில்லை என்பதை, குவந்தான் மாவட்ட போலீஸ் தலைவர் அசிஸ்டன் கமிஸ்னர் வான் முஹமட் சஹாரி வான் புசு உறுதிப்படுத்தினார்.

மோட்டார் சைக்கிள் கட்டுப்பாட்டை இழந்து எதிர்சாலையில் புகுந்து ஹோண்டா CRV வாகனத்தை மோதி விபத்துக்குள்ளானது, தொடக்க கட்ட விசாரணையில் தெரிய வந்துள்ளது.

 Tags
libatkan motosikal

nahas

Pelajar maut

SUV


மக்களிடம்தான் மன்னிப்பு கேட்டேன் ஷாக்கீர்  நாய்க்கிடம் அல்ல  -நீதிமன்றத்தில்   டாக்டர் ராமசாமி    தகவல்

கோலாலம்பூர், மே 26 – 7 ஆண்டுகளுக்கு முன் முகநூலில் Zakir Naik கை Satan என்று கூறியதற்காக அவரிடம் மன்னிப்பு கேட்க முடியாது என பினாங்கு துண முதலமைச்சர் பேராசிரியர் டாக்டர் பி. ராமசாமி உயர் நீதிமன்றத்தில் தெரிவித்தார். அதே வேளையில் வைரலான அந்த வார்த்தை புன்படுத்தியிருக்குமானால் அதற்காக முஸ்லிம்களிடம் அறிக்கை ஒன்றில் வருத்தம் தெரிவித்துக் கொண்டேன். ஆனால் வாதியான Zakir Naik கிடம் அல்ல என வழக்கறிஞர் Akberdin Abdul Kader ரின் குறுக்கு விசாரணைக்கு பதில் அளித்தபோது ராமசாமி தெரிவித்தார்.

2016 ஆம் ஆண்டு ஏப்ரல் 16 ஆம் தேதி தமது சேவை நிலையத்தில் பெட்ரோல் வெடிகுண்டு வீசப்பட்ட இரண்டு நாட்களுக்குப் பின் முகநூலில் தாம் பதிவேற்றம் செய்யப்பட்டிருந்த அறிக்கையை அகற்றியதாகவும் ராமசாமி தெரிவித்தார். சர்சைக்குரிய இஸ்லாமிய சமய போதரான Zakir Naik கிற்கு எதிராக 2019ஆம் ஆண்டு ராமசாமி இரண்டு அறிக்கைகளை வெளியிட்டிருந்தார். அந்த அறிக்கை தொடர்பில் ராமசாமிக்கு எதிராக அவதூறு வழக்கு தொடுத்துள்ள Zakir Naik சார்பாக வழக்கறிஞர் Akberdin செயல்பட்டு வருகிறார்.

 Tags
and not

court

Dr.Ramasamy

I apologized

to Shakir Naik

to the people

told the


புத்தாண்டு  தினத்திலும்  வட கொரியா  ஏவுகனை  பாய்ச்சியது

சோல், ஜன 1 – இன்றைய புத்தாண்டு தினத்திலும் ஆயுத பரிசோதனையை வட கொரியா மேற்கொண்டது. நேற்று மூன்று ஏவுகணையை பாய்ச்சிய 24 மணி நேரத்திற்குள் கொரிய தீபகற்பத்தில் பதற்றத்தை ஏறபடுத்தும் வகையில் இன்று அதிகாலை மணி 2.50 அளவில் கண்டம் விட்டு கண்டம் பாயும் ஏவுகணையை வட கொரியா பாய்ச்சியது. கொரிய தீபகற்பம் மற்றும் அனைத்துலக சமூகத்தின் அமைதிக்கும் நிலைத்தன்மைக்கும் மிரட்டலை ஏற்படுத்தும் அந்த நடவடிக்கையை தென் கொரியா கடுமையாக சாடியது. உலக நாடுகளின் எதிர்ப்பையும் மீறி கடந்த ஆண்டு மட்டும் 70க்கும் மேற்பட்ட ஏவுகணை சோதனைகளை வட கொரியா நடத்தி தென்கொரியாவை அச்சுறுத்தியுள்ளது

 Tags
fires

missile

new year's Day

north korea


மித்ரா  செயற்குழுவில் இருந்து  சிவராஜ்  நீக்கப்பட்டதில்  ம.இ.காவுக்கு   தொடர்பு  கிடையாது

கோலாலம்பூர், செப் 22 – மித்ரா செயற்குழுவில் இருந்து செனட்டர் டத்தோ சிவராஜ் நீக்கப்பட்டதில் ம.இ.காவுக்கு எந்தவொரு தொடர்பும் கிடையாது என டான்ஸ்ரீ விக்னேஸ்வரன் தெரிவித்தார். மேலும் ம.இ.காவின் உதவித் தலைவரான டத்தோஸ்ரீ S. வேள்பாரி இரண்டாவது தவணையாக மீண்டும் மேலவை உறுப்பினராக நியமிக்கப்பட்டுள்ளார் என்றும் இன்று நடைபெற்ற ம.இ. கா மத்திய செயலவை கூட்டத்திற்குப் பின் விக்னேஸ்வரன் செய்தியாளர்களிடம் தெரிவித்தார்.

 Tags
mic

mitra

Sivaraj


இந்தோனேசிய நில நடுக்கத்தில் மலேசியர்கள்  எவரும்  பாதிக்கப்படவில்லை

புத்ரா ஜெயா , ஜன 17- இந்தோனேசியாவில் Aceh மற்றும் வட சுமத்ராவில் ரெக்டர் கருவியில் 6.2 அளவில் பதிவான நில நடுக்கத்தில் மலேசியர்கள் எவரும் பாதிக்கப்படவில்லையென மேடானிலுள்ள மலேசிய தூதரகத்தின் அலுவலகம் தெரிவித்துள்ளது. இது தொடர்பாக மேல் விவரங்கள் அல்லது உதவிகள் பெற விரும்புவோர் மேடானிலுள்ள தூதரக உதவியாளரை +62 61 4531342 மற்றும் +62 61 4523992 ஆகிய தொலைபேசி எண்கள் அல்லது : mwmedan@kln.gov.my என்ற மின்னஞ்சல் வாயிலாக தொடர்புகொள்ளும்படி கேட்டுக்கொள்ளப்படுகின்றனர். உள்ளூர் நேரப்படி நேற்று விடியற்காலை மணி 5.20 அளவில் இந்தோனேசியாவின் மேற்கத்திய மாநிலமான Aceh வில் அந்த நிலநடுக்கம் ஏற்பட்டது.

 Tags
6.2 magnitude

eartquake

indonesia

No Malaysians were affected


முஹிடின்  பிரதமராக  வருவதற்கு  ஆதரித்த  10 எம்.பிக்கைளை  மன்னித்து விட்டேன்   – ஸாஹிட் ஹமிடி

கோலாலம்பூர், ஜன 12 – 15 ஆவது பொதுத் தேர்தலுக்கு பின் டான்ஸ்ரீ முஹிடின் யாசின் பிரதமராக வருவதற்கு ஆதரித்த தேசிய முன்னணியின் 10 எம்.பிக்களை மன்னித்து விட்டதாகவும் ஆனால் அவர்களை தொடர்ந்து கண்காணித்து வரப்போவதாக அம்னோ தலைவர் டத்தோஸ்ரீ ஸாஹிட் ஹமிடி தெரிவித்திருக்கிறார். அதே வேளையில் கட்சியின் முடிவுக்கு எதிராக புதிய அரசாங்கம் ஒன்றை அமைக்கும் முயற்சியில் ஈடுபடாமல் இருப்பதை உறுதிப்படுத்துவதற்காக அவர்களை தாம் மட்டுமின்றி அம்னோ ஒழுங்கு நடவடிக்கை குழுவும் தொடர்ந்து கவனித்துவரும் என தேசிய முன்னணியின் தலைவருமான அவர் கூறினார். அந்த 10 பேரும் முஹிடினுக்கு ஆதரவு தெரிவிக்கும் எழுத்துப் பூர்வமான சத்தியபிரமான ஆவணத்தை பின்னர் மீட்டுக்கொண்டதாகவும் அவர் தெரிவித்தார்.

Hishammuddin Hussein , Hasni Mohammad , Wee Ka Siong , Jalaludin Alias, M. Saravanan ,

Wee Jeck Seng, Isam Isa, Adnan Abu Hassan , Arthur Joseph Kurup , Abdul Rahman Mohamad ஆகிய 10 தேசிய முன்னணி எம்.பிக்கள் முஹிடின் யாசின் பிரதமராக வருவதற்கு ஆதரித்தனர். தொடர்ந்து முன்னேற்றத்தை நோக்கி அடியெடுத்து வைப்பதற்கு தேசிய முன்னணிக்கு ஒரு பாடமாக இருக்க வேண்டும் என்பதற்காக அந்த 10 பேரின் பெயர்களை நேற்று அம்னோ பேராளர்களுக்கு விளக்கம் அளித்தபோது வெளியிட்டதாக ஸாஹிட் ஹமிடி தெரிவித்தார். அந்த சம்பவம் முடிந்துவிட்டது . அவர்களும் தற்போது ஒற்றுமை அரசாங்கத்தில் இருக்கின்றனர் என்றும் அவர் கூறினார்.

 Tags
10 BN

forgive

monitor

MPs

Muhyiddin

said Zahid

supported


காண்டாமிருகம் தாக்கியதில், உயிரியல் பூங்கா ஊழியர் மரணம்

ஆஸ்திரியா, செப்டம்பர் 14 – வியன்னாவிலுள்ள, வனவிலங்கு பூங்கா ஒன்றின் பணியாளர், காண்டாமிருகம் தாக்கி பரிதாபமாக உயிரிழந்தார்.

உள்நாட்டு நேரப்படி நேற்று காலை மணி ஏழு வாக்கில், அச்சம்பவம் நிகழ்ந்தது.

அந்த பெண் பணியாளர், அன்றாட வேலைகளில் ஈடுபட்டிருந்த போது, காண்டாமிருகத்தின் தாக்குதலுக்கு இலக்கானதாக கூறப்படுகிறது.

அதனால் பலத்த காயங்களுக்கு இலக்கான அவர் சம்பவ இடத்திலேயே உயிரிழந்தார்.

அச்சம்பவத்தை தொடர்ந்து, சம்பந்தப்பட்ட வனவிலங்கு பூங்கா உடனடியாக பொதுமக்களுக்கு மூடப்பட்டது.

இவ்வேளையில், மேற்கு ஆஸ்திரியாவிலுள்ள மற்றொரு வனவிலங்கு பூங்காவில் நிகழ்ந்த, அதே போன்றதொரு தாக்குதலில், ஆடவர் ஒருவர் காயமடைந்ததாக கூறப்படுகிறது.

 Tags
diserang badak sumbu

Pekerja zoo maut


பாரிஸில்   அரிய வகை  டைனோசர் Barry   விற்பனைக்கு உள்ளது

பாரிஸ், செப் 19 – கிட்டத்தட்ட முழுமையான டைனோசர் எலும்புக்கூடு அடுத்த மாதம் பாரிஸில் ஏலத்தில் விற்பனை செய்யப்படவுள்ளது. 150 மில்லியன் ஆண்டுகள் பழமையான கேம்ப்டோசொரஸ் 1990 களில் அமெரிக்காவின் வயோமிங் மாநிலத்தில் கண்டுபிடிக்கப்பட்டது. இதைக் கண்டுபிடித்த பழங்கால ஆராய்ச்சியாளர் Barry James சின் நினைவாக இது Barry என்று பெயரிடப்பட்டது. எலும்புக்கூடு “மிகவும் நன்கு பாதுகாக்கப்பட்டுள்ளது” என்று நிபுணர்கள் கூறுகின்றனர். அக்டோபர் 20 ஆம் தேதி Hotel Drought டில் நடைபெறும் ஏலத்தில் இது €1.2m ($1.2m, £970,000) வரை கிடைக்கும் என எதிர்பார்க்கப்படுகிறது.

பாரி ஜுராசிக் காலத்தின் பிற்பகுதியில் இருந்து 2.1 மீட்டர் உயரத்தையும் 5 மீட்டர் நீளத்தையும் கொண்டதாக உள்ளது. ஒரு டைனோசர் எலும்புக்கூட்டை அப்படியே பார்ப்பது அபூர்வமானது எனது Hotel Drought என்ற ஏல இல்லத்தைச் சேர்ந்த Alexandre Giqguello கூறினார். “மண்டை ஓடு 90 விழுக்காடும், மீதமுள்ள டைனோசர் 80 விழுக்காடாகவும் இருப்பதாக று அவர் கூறினார்.

 Tags
at Paris auction

Rare dinosaur 'Barry' up for sale


கைகளும் கால்களும் கட்டப்பட்ட நிலையில் கழுத்து நெரிக்கப்பட்டு ஆடவர் கொலை

பாலிங், அக் 2 – கோலாக்கெட்டில், தாமான் தேச பிடற வில் உள்ள ஒரு வீட்டில் கைகளும் கால்களும் கட்டப்பட்டு மற்றும் கழுத்து நெரிக்கப்பட்ட நிலையில் 71 வயதுடைய ஆடவர் ஒருவரின் உடல் கண்டுப்பிடிக்கப்பட்டது. சுயநினைவற்ற நிலையில் இருந்த அந்த ஆடவர் குறித்து பொதுமக்களிடமிருந்து தகவலைப் பெற்றதாக பாலிங் மாவட்ட போலீஸ் தலைவர் சுப்பரின்டென்டான் ஷம்சுதீன் மாமாட் தெரிவித்தார். அந்த ஆடவர் கட்டிலில் இறந்துக் கிடந்ததாகவும் அவ்வீட்டிலிருந்து இருவர் Yamaha மோட்டார்சைக்கிள் மூலமாக வெளியேறியிருப்பது அண்டை வீட்டின் சிசிடிவி ரகசிய கேமாராவில் பதிவாகியிருப்பதை காண முடிந்ததாக அவர் கூறினார். கடந்த எட்டு ஆண்டுகளுக்கு முன் தனது மனைவி இறந்தது முதல் அந்த முதியவர் தனியாகவே அவ்வீட்டில் வசித்து வந்திருப்பது தெரியவந்துள்ளது. அந்த ஆடவர் அணிந்திருந்த ஒரு தங்கச் சங்கலி,ஒரு மோதிரம் மற்றும அவரது பணப்பையையும் காணவில்லையென ஷம்சுதீன் கூறினார்.

 Tags
kaki tangan diikat

warga emas maut ditemui dengan kesan Jerut


பட்ஜெட் நன்மைகளைப் பயன்படுத்திக் கொள்வீர்; குலசேகரன் & யுவனேஸ்வரன் வலியுறுத்து

கோலாலம்பூர், அக் 14 – பிரதமர் டத்தோஸ்ரீ அன்வார் இப்ராஹிம் இன்று தாக்கல் செய்த 2024-ஆம் ஆண்டுக்கான வரவு செலவு திட்டம் பல்வேறு நன்மைகளைக் கொண்ட மிகப் பெரிய பட்ஜெட்டாக இருக்கிறது.

குறிப்பாக சிறு தொழில் வர்த்தகர்களுக்கான தெக்கூன் கடன் வசதித் திட்டத்திற்கு 30 மில்லியன் ரிங்கிட் மற்றும் மித்ராவுக்கு 100 மில்லியன் வழக்கப்பட்டுள்ளது. எனவே, இந்திய சமூகம் நல்ல முறையில் பயன்படுத்திக் கொள்ள வேண்டுமென ஈப்போ பாராட் நாடாளுமன்ற உறுப்பினர் குலசேகரன் மற்றும் சிகமாட் நாடாளுமன்ற உறுப்பினர் யுவனேஸ்வரன் ஆகியோர் கேட்டுக் கொண்டனர்.

இந்த பட்ஜெட்டில் இடம்பெற்றுள்ள பிற சலுகைகளையும் நலத் திட்டங்களுக்கான வாய்ப்புகளையும் இந்திய சமூகம் அறிந்து அதைப் பற்றிக் கொண்டு மேம்பாடு அடைய வேண்டும் என்றும் அவர்கள் கேடுக் கொண்டனர்.

 Tags
advantage

Budget2024 advantages

Emphasis

Kulasekaran

take

Yuvaneswaran


கைகளால் படிக்கட்டுகளில் வேகமாக இறங்கி கின்னஸ் சாதனை புரிந்த நேபாள வீரர்

ஜூலை 6 – நேபாள நாட்டை சேர்ந்த ஒருவர் வெறும் 25.03 வினாடிகளில் தனது கைகளாலேயே 75 படிக்கட்டுகளில் இறங்கி கின்னஸ் சாதனை படைத்துள்ளார்.

29 வயதான ஹரி சந்திர கிரி, ஜாம்சென் விஜயா ஸ்தூபி புத்த கோவிலின் படிக்கட்டுகளில் இந்த சாதனையை நிகழ்த்தினார்.

இதற்கு முன்னர் அமெரிக்காவை சேர்ந்த மார்க் கென்னி 30.8 வினாடிகளில் கைகளால் படிக்கட்டுகளில் இறங்கி கின்னஸ் சாதனை புரிந்திருந்தார். அதனை தற்போது ஹரி சந்திர கிரி முறியடித்துள்ளார்.

தான் 8 வயதிலிருந்தே தன் கைகளால் நடப்பதாகவும், கால்களுக்கு இடையில் கால்பந்தை வைத்தபடி 50 மீட்டர் வேகமாக நடந்து உலக சாதனை புரிந்ததாகவும் கிரி கூறினார்.

 Tags
75 stairs

Man descends

on his hands

to break world record


திருமண விருந்தினரை ‘இன்ப அதிர்ச்சியில்’ ஆழ்த்திய நினைவுப் பரிசு ; இணையவாசிகள் பாராட்டு

கோலாலம்பூர், அக்டோபர் 4 – திருமண வைபவங்களில் கலந்து கொள்ளும் விருந்தினருக்கு, பொதுவாக ஒரு சிறிய நினைவுப் பரிசு அல்லது இனிப்பு பதார்த்தங்களை வழங்குவது வழக்கமான ஒன்றாகும்.

எனினும், அப்படி ஒரு திருமண விழாவில் கலந்து கொண்ட 29 வயது மலேசிய பெண் ஒருவருக்கு வழங்கப்பட்ட நினைவுப் பரிசு, அவரை மட்டுமல்ல ஒட்டுமொத்த இணையவாசிகளையும் வியந்து பாராட்ட வைத்துள்ளது.

அப்படி என்னதான் வழங்கப்பட்டது என கேட்கிறீர்களா?

ஒரு குடும்பத்திற்கு தேவையான பஸ்மதி அரிசி, சர்க்கரை, மாவு, மஞ்சள் தூள், இறைச்சி மசாலா, தேங்காய்ப்பால் உட்பட இதர மசாலா பொருட்களும் அதில் வைக்கப்பட்டிருந்தது தான் அதற்கு காரணமாகும்.

அப்பெண் தமக்கு கிடைத்த “டப்பர்வேர்” கொள்கலனை ஆச்சரியத்தோடு திறந்து பார்க்கும் காணொளி ஒன்று டிக் டொக்கில் வைரலாகியுள்ளது.

“இது அனைத்து பணக்காரர்களுக்கும் தேவையான பொருட்கள். இதை விட விலை உயர்ந்த வேறு எந்த பொருளை தர முடியும்?” என அந்த காணொளியின் கீழ் பதிவிடப்பட்டுள்ளது.

அந்த காணொளியை இதுவரை இரண்டு லட்சத்து 40 ஆயிரம் பேர் வரை பார்வையிட்டுள்ள வேளை ; பலர் தொடர்ந்து அதனை பாராட்டி வருகின்றனர்

“இவை மிகவும் மதிப்புமிக்கவை” என இணைய பயனர் ஒருவர் பாராட்டியுள்ள வேளை ; “இவற்றை வழங்கிய தரப்பினரை கடவுள் ஆசீர்வதிக்கட்டும்” என மற்றொருவர் குறிப்பிட்டுள்ளார்.

 Tags
As Door Gift

M’sian Wedding Guest Delighted To Receive Groceries


அதிகார முறைகேடு செய்தேனா ? கூறியவர்கள் மீது சட்ட நடவடிக்கை எடுப்பேன் ; முஹிடின்

கோலாலம்பூர், பிப் 19 – பிரதமராக இருந்தபோது தாம் அதிகார முறைகேட்டில் ஈடுபட்டதாக குற்றம் சாட்ட முயற்சிக்கும் தரப்பினர் மீது சட்ட நடவடிக்கை எடுக்கப் போவதாக , பெரிக்காத்தான் நெஷனல் கூட்டணியின் தலைவர் டான் ஶ்ரீ முஹிடின் யாசின் கூறியிருக்கிறார்.

தம் மீதான அந்த குற்றச்சாட்டுகள் அனைத்தும் பொய்யாகும். அது குறித்து MACC- மலேசிய ஊழல் தடுப்பு ஆணையத்திடம் தாம் விளக்கமளித்து விட்டதாக அவர் குறிப்பிட்டார்.

பெரிக்காத்தான் நெஷனல் கூட்டணியின் தலைவராக இருக்கும் என்னை பிறர் ஒரு கொள்ளையனாக , ஏமாற்றுக்காரனாக பார்க்க வேண்டுமென்பதற்காக, சிலர் செய்யும் அரசியல் சதியே அதுதவென அவர் மேலும் குறிப்பிட்டார்.

 Tags
Muyhiddin

of power

ready to take action

Slander abuse


கடைநேர  பிரச்சாரத்தில் இனம்,சமயம்  ஆட்சியாளர்கள் விவகாரங்களை எழுப்பாதீர்  -துணை ஐ,ஜி.பி  அயுப் கான் வலியுறுத்து

ஷா அலாம், ஆக 8 – எதிர்வரும் வெள்ளிக்கிழமையோடு முடிவுக்கு வரும் மாநில தேர்தலில் பிரச்சாரத்தில் கடைசி நேரத்தில் 3 ஆர் எனப்படும் இனம், சமயம் மற்றும் ஆட்சியாளர்கள் குறித்த விவகாரங்களை எழுப்பக்கூடாது என அரசியல் கட்சியின் வேட்பாளர்களுக்கும் அவர்களது ஆதரவாளர்களுக்கும் போலீஸ் படைத் துணைத்தலைவர் டத்தோஸ்ரீ Ayob Khan Mydin Pitchay எச்சரித்திருக்கிறார். கடந்த ஜூலை மாதம் 29ஆம் தேதி வேட்பு மனுத்தாக்கல் செய்யப்பட்ட தினத்திலிருந்து இதுவரை எந்தவொரு வேட்பாளரோ அல்லது அரசியல் கட்சியின் ஆதரவாளர்களோ மூன்று ஆர் விவகாரங்களை எழுப்பியது குறித்து விசாரணை அறிக்கை எதுவும் திறக்கப்படவில்லையென அவர் கூறினார். சிலாங்கூரில் இது தொடர்பான விசாரணை அறிக்கை எதுவும் திறக்கப்படவில்லை.

இதற்கு முன் ஆட்சியாளர் விவகாரம் குறித்து எழுப்பப்பட்டதால் அதிக அளவில் நாங்கள் எச்சரிக்கை வெளியிட்டுள்ளோம். அதன் பிறகு இந்த விவகாரம் குறித்து எவரும் எழுப்பவில்லை. தேர்தல் முடியும்வரை இனம்,சமயம் மற்றும் ஆட்சியாளர்களை தொடர்புபடுத்தும் விவகாரங்களை அரசியல் கட்சிகளின் உறுப்பினர்கள் அல்லது அவர்களது அரசியல்வாதிகளோ அல்லது அவர்களது ஆதரவாளரகளோ எழுப்பமாட்டார்கள் என இன்று காலையில் நடைபெற்ற செய்தியாளர் கூட்டத்தில் Ayob Khan நம்பிக்கை தெரிவித்தார்.

 Tags
di saat akhir kempen

Jangan sentuh isu 3R


சிரம்பான் TAFE  கல்லூரியில் புதிய தொழில்  பயிற்சித்திட்டங்கள்  செனட்டர்  நெல்சன் தகவல்

சிரம்பான்,ஆக.5- சிரம்பான் TAFE கல்லூரி இந்திய மாணவர்களின் எதிர்கால வாழ்க்கையை கருத்திற்கொண்டு புதிய தொழில்நுட்ப பயிற்சிகள் வழங்கப்படும் என்று ம.இ.கா கல்விக்குழு தலைவர் செனட்டர் டத்தோ நெல்சன் ரெங்கநாதன் தெரிவித்திருக்கிறார். இந்திய மாணவர்களுக்கு தூணாக இருந்து வரும் சிரம்பான் TAFE கல்லூரி எதிர்காலத்தில் அடுத்த கட்ட நடவடிக்கையாக புதியதொழில்நுட்ப துறையில் பயிற்சி திட்டங்களை வழங்கும். இதில் குறிப்பாக Electrical Vehicle, Maintenance, Drone Technology, Solar Technology ஆகிய துறைகளில் பயிற்சிகள் வழங்கப்படும் என்று சிரம்பான் TAFE கல்லூரியின் 25ஆவது பட்டமளிப்பு விழாவில் கலந்து கொண்டபின் டத்தோ நெல்சன் கூறினார்.

இந்த நாடு தொழில்புரட்சியை நோக்கி நகரும் காலம் வெகு தொலைவில் இல்லை என்பதால் எதிர்காலத்தில் புதிய தொழில்நுட்ப பயிற்சிகள் காலத்திற்கு ஏற்றவாறு TAFE கல்லூரியில் வழங்கப்படும் என்று அவர் தெரிவித்தார். இந்த பயிற்சி திட்டங்களுக்கு சந்தையில் நல்ல வாய்ப்பு இருப்பதால் அத்துறையில் கல்வியை முடித்த மாணவர்கள் கூடுதல் வருவமானத்தையும் பெறமுடியும் என நெல்சன் நம்பிக்கை தெரிவித்தார்.

 Tags
information

on new vocational training

programs at Seremban TAFE College

Senator Nelson


சிலியில்  காட்டுத் தீ  13 பேர் பலி

சண்டியாகோ, பிப் 4 – சிலியில் ஏற்பட்ட காட்டுத் தீயில் குறைந்தது 13 பேர் மாண்டதோடு 14,000 ஹெக்டர் காடுகளும் அழிந்தன. கடுமையான வெப்பத்தினால் காட்டுத் தீ பரவியதாக அதிகாரிகள் தெரிவித்தனர். சிலியின் தலைநகர் சண்டியாகோவிலிருந்து 500 கிலோமீட்டர் தொலைவில் Biobio வட்டாரத்தில் Santa Juana நகரில் தீயணைப்பு வீரர் ஒருவர் உட்பட 11 பேர் மாண்டதாக ஊராட்சி அதிகாரிகள் தெரிவித்தனர். அவரச நிலையின் போது உதவிச் சேவையில் ஈடுபட்ட தீயணைப்பு சேவைக்கான ஹெலிகாப்டர் விபத்துக்குள்ளானதில் ஓட்டுனரும் , மெக்கனிக் ஒருவரும் மாண்டதாக விவசாய அமைச்சர் வெளியிட்ட அறிக்கையில் தெரிவித்தார். நாடு முழுவதிலும் 39 இடங்களில் ஏற்பட்ட தீ விபத்துக்களில் நூற்றுக்கும் மேற்பட்டோர் உயிரிழந்தனர்.

 Tags
13 dead

as fires blaze through south

central Chile


இந்திய பாரம்பரிய  தொழில் துறைகளில்  வேலை செய்ய  7,500 அந்நிய தொழிலாளர்களுக்கு  அமைச்சரவை ஒப்புதல்! –  சிவகுமார்

புத்ரா ஜெயா செப் 8 – நாட்டில் உள்ள இந்திய பாரம்பரிய தொழில் துறைகளில் 7,500 அந்நிய தொழிலாளர்களை வேலைக்கு அமர்த்தி கொள்வதற்கு அமைச்சரவை இன்று ஒப்புதல் அளித்ததாக மனிதவள அமைச்சர் வி . சிவகுமார் தெரிவித்தார்.

அமைச்சரவையின் இந்த இனிப்பான செய்தி மூலம் 14 ஆண்டுகளாகப் பரிதவித்த இந்திய பாரம்பரிய தொழில் துறையினருக்குப் புதிய விடிவுகாலம் பிறந்துள்ளது என்று அவர் கூறினார். இன்று காலையில் டத்தோஸ்ரீ அன்வார் இப்ராஹிம் தலைமையில் நடைபெற்ற அமைச்சரவைக் கூட்டத்தில் இந்த அனுமதி வழங்கப்பட்டதாக அவர் கூறினார்.

இந்த கூட்டத்தில் இந்திய பாரம்பரிய தொழில் துறைகளில் அந்நிய தொழிலாளர் வேலை செய்வதற்கு அனுமதி பெறும் வகையில் தாம் அறிக்கையைத் தாக்கல் செய்து முழு அனுமதியைப் பெற்றதாகவும் இந்த நிலையில் இன்று நடந்த அமைச்சரவைக் கூட்டத்தில் அறிக்கையைத் தாக்கல் செய்து முழு அனுமதியைப் பெற்றதாகச் சிவக்குமார் வெளியிட்ட அறிக்கையில் தெரிவித்தார். இந்த வேளையில் பிரதமர் டத்தோஸ்ரீ அன்வாருக்கும் சிவக்குமார் தமது நன்றியை அவர் தெரிவித்துக் கொண்டார்.

 Tags
7500 foreign workers

cabinet

indian

industry

sectors

Siva Kumar

traditional


திறன் பயிற்சி மையத்தின் கூரையை மாற்றிக் கொண்டிருந்த ஆடவர்; கீழே விழுந்து மரணம்

கெபாலா பத்தாஸ், செப்டம்பர் 22 – 4.57 மீட்டர் அல்லது 15 அடி உயரத்திலிருந்து கீழே விழுந்து சுயநினைவை இழந்த ஆடவர் ஒருவர், ஒரு வாரக் கால சிகிச்சை பலனின்றி நேற்று உயிரிழந்தார்.

இம்மாதம் 12-ஆம் தேதி, மாலை மணி ஐந்து வாக்கில், இதர இரு பணியாளர்களுடன் சேர்ந்து, திறன் பயிற்சி மையம் ஒன்றின் கூரையை மாற்றிக் கொண்டிருந்த போது, அந்த 48 வயது உள்நாட்டு ஆடவர் கீழே விழுந்தார்.

அவர் உடனடியாக அருகிலுள்ள மருத்துவமனைக்கு கொண்டு செல்லப்பட்ட போதும், சுமார் ஒரு வாரத்திற்கு பின்னர் அவர் உயிரிழந்தார்.

இவ்வேளையில், சம்பந்தப்பட்ட ஆடவரை பணியில் அமர்த்தியிருந்த குத்தகையாளர், உரிய நடவடிக்கை எடுக்கும் வரை, உயரமான இடங்களில் பணிகளை மேற்கொள்ள, JKPP – பினாங்கு மாநில வேலையிட சுகாதார – பாதுகாப்பு துறை தடை விதித்துள்ளது.

 Tags
di sebuah institusi kemahiran

jatuh ketika

Lelaki maut

tukar siling


சுய சேவை – சலவை நிலையத்திற்கு நாய்க்குட்டியை அழைத்து வந்த ஆடவர் ; சமூக ஊடகங்களில் வலுக்கும் விவாதம்

கோலாலம்பூர், செப்டம்பர் 27 – அண்மையில், சுய சேவை சலவை நிலையத்திற்கு, தனது வளர்ப்பு நாய்க்குட்டியை அழைத்து சென்ற ஆடவர் ஒருவருக்கும், அங்கு வந்த மற்றொரு வாடிக்கையாளருக்கும் இடையில் வாய்சண்டை மூண்ட சம்பவம், பரபரப்பை ஏற்படுத்தியுள்ளது.

மலாக்காவில் நிகழ்ந்ததாக நம்பப்படும் அச்சம்பவம் தொடர்பான 36 வினாடி காணொளியை, @nanmanjoi8715 என்பவர் X சமூக ஊடகத்தில் பதிவிட்டதை தொடர்ந்து, வைரலாகியுள்ளது.

ஆடவர் ஒரு தனது துணிகளை சலவை இயந்திரத்தில் போடும் காட்சிகளும், அவர் உடன் அழைத்து வந்த நாய்க்குட்டி ஒன்று, அங்கு வைக்கப்பட்டிருக்கும் மற்றொரு “பக்கெட்டில்” அமர்ந்தவாறு அதனை நோட்டமிடும் காட்சிகளும் அந்த காணொளியில் இடம்பெற்றுள்ளது.

அங்கு வரும், மற்றொரு வாடிக்கையாளர், நாயை எவ்வாறு துணி சலவை செய்யும் இடத்திற்கு அழைத்து வர முடியும். வீட்டில் அல்லது காரில் அதனை விட்டு வந்திருக்க வேண்டுமென வாதிடுகிறார்.

எனினும், இதற்கு முன் பலமுறை செல்லப் பிராணிகளை சலவை மையத்தில் பார்த்தது உண்டு என்பதால் தாமும் செல்லப் பிராணியை அழைத்து வந்ததாக, தமது செயலை தற்காத்து பேசும் அந்த இளைஞர், வீட்டில் யாரும் இல்லாததால், அதனை உடன் அழைத்து வந்ததாக கூறுகிறார்.

எனினும், அந்த விளக்கத்தால் திருப்தி அடையாத சம்பந்தப்பட்ட வாடிக்கையாளர், “நாயை பொது இடங்களுக்கு அழைத்து வரக்கூடாது என்பது தெரியாதா? நாயும், பன்றியும் தடை செய்யப்பட்ட மிருகங்கள். பூனை என்றால் பரவாயில்லை அழைத்து வரலாம்” என்கிறார்.

அதனால், அவ்விருவருக்கும் இடையில் வாக்குவாதம் ஏற்படும் வேளை ; முகம் தெரியாத மற்றொருவரும் அதில் இணைந்து கொள்ளும் காட்சிகள் அந்த காணொளியில் இடம் பெற்றுள்ளன.

அந்த காணொளி, இதுவரை 70 ஆயிரம் முறைக்கும் அதிகமாக பார்வையிடப்பட்டுள்ள வேளை ; கலவையான கருத்துகள் பதிவிடப்பட்டு வருகின்றன.

ஒவ்வொருவரும் மற்றவரின் சுகாதார பாதுகாப்பை மதிக்க வேண்டும். பூனைகள் கூட சலவை மையம் போன்ற பொது இடங்களில் அனுமதிக்கப்படக்கூடாது” என இணைய பயனர் ஒருவர் குறிப்பிட்டுள்ள வேளை ;

“என்ன விலங்கு என்பது முக்கியமல்ல. கிருமி பரவலை தடுக்க சலவை பகுதியில் அனைத்து வித விலங்குகளுக்கும் கட்டாயம் தடை விதிக்க வேண்டும்” என மற்றொரு பயனர் பதிவிட்டுள்ளார்.

 Tags
Man gets called out for bringing puppy

to self-service laundromat


தூய்மையான, சமய நெறியுடன் கூடிய தைப்பூசத்தை உறுதிச் செய்ய சிறப்பு நடவடிக்கை குழு

கோலாலம்பூர், பிப் 1 – இவ்வாண்டு பத்துமலை உட்பட நாட்டின் முக்கிய முருகன் திருத்தலங்களில் தைப்பூசத் திருவிழா, சுமூகமாகவும், தூய்மையான நிலையிலும் நடைபெறுவதை உறுதி செய்வதற்காக, கடந்த காலங்களைப் போன்றே இம்முறையும் ‘Thaipusam Task Force’ எனப்படும் தைப்பூச நடவடிக்கை குழு அமைக்கப்பட்டுள்ளது.

அக்குழு, பத்துமலை, ஈப்போ , பினாங்கு, குவாலா சிலாங்கூர் ஆகிய நான்கு இடங்களில் உள்ள முக்கிய முருகன் திருத்தலங்களில் , ஊராட்சி மன்றங்களுடன் இணைந்து சமய நெறியுடன் தைப்பூசம் வரவேற்கப்படுவதை உறுதிச் செய்யவிருப்பதாக அந்த நடவடிக்கை குழுவின் ஒருங்கிணைப்பாளர் பார்த்திபன் ராமச்சந்திரன் தெரிவித்தார்.

முருகன் திருத்தலங்களில் Clean Thaipusam எனப்படும் முருகன் திருத்தலங்கள் தைப்பூசம் நெடுகிலும் எப்போதும் தூய்மையாக வைத்திருக்கும் நடவடிக்கையிலும் தைப்பூச நடவடிக்கை குழுவினர் ஈடுபடவிருக்கின்றனர்.

இதனிடையே, பத்துமலை முருகன் திருத்தலத்தில் 4,5 -ஆம் தேதிகளில் இந்து சேவை சங்கத்துடனும், சேவை ஆஷ்ரம் மலேசியா அமைப்புடனும் சேர்ந்து பக்தர்களுக்கு அன்னதானமும் வழங்கப்படுமெனவும் ராமச்சந்திரன் தெரிவித்தார்.

இவ்வேளையில், பக்தர்கள் நீராடி வருவதற்காக, Batu caves KTM Komuter நிலையத்திற்கு பின் அமைந்திருக்கும் இரண்டாம் ஆற்றங்கரைக்கு செல்வதற்காக, அந்த நிலையத்திற்குப் பின்னால் இருக்கும் கதவு , பக்தர்களின் வசதிக்காக இவ்வாண்டும் தற்காலிகமாக திறக்கப்படுமெனவும் அவர் கூறினார்.

இதனால், அந்த ஆற்றங்கரைக்கு செல்வதற்காக இருக்கும் மற்றொரு வழியான மேம்பாலத்தை சுற்றி வரவேண்டிய நிலையையும், நெரிசலையும் பக்தர்கள் தவிர்க்க முடியுமென அவர் கூறினார்.

 Tags
batu caves

task force


Jana Wibawa திட்டம்  ;  முஹிடின் மீதான விசாரணை தொடர்கிறது- MACC

புத்ராஜெயா, பிப் 23 – டான் ஶ்ரீ முஹிடின் யாசின் நிர்வாகத்தின் போது, திட்ட செயலாக்கத்தை விரைவுப்படுத்தவும் நாட்டின் பொருளாதாரத்தை மேம்படுத்தவும் அறிமுகப்படுத்தப்பட்ட Jana Wibawa திட்டம் தொடர்பில் இன்னும் விசாரணைத் தொடர்வதாக, MACC- மலேசிய ஊழல் தடுப்பு ஆணையம் தெரிவித்தது.

அத்திட்டம் தொடர்பில், இருவர் மீது நீதிமன்றத்தில் குற்றம் சாட்டப்பட்டிருக்கும் நிலையில், இன்னும் 3 அல்லது நான்கு விசாரணை அறிக்கைகள் நிறைவு பெறும் தருவாயில் இருப்பதாக அவ்வாணையத் தலைவர் டான் ஶ்ரீ அசாம் பாக்கி ( Tan Sri Azam Baki) அவர் கூறினார்.

இதனிடையே, Jana Wibawa திட்டத்தில்,டான் ஶ்ரீ முஹிடின் யாசினும் சந்தேக நபராக கருதப்படுகிறாரா எனும் கேள்விக்கு பதிலளிக்க மறுத்த அசாம் பாக்கி, விசாரணை தொடர்வதாகாவும், அதன் தொடர்பில் தேசிய சட்டத் துறையே முடிவு செய்யுமென குறிப்பிட்டார்.

 Tags
against Muhyiddin

is still ongoing

Jana Wibawa

The investigation


நண்டு பிடிக்க சென்றவருக்கு முதலையால் நேர்ந்த மரணம்

லஹாட் டத்து, செப் 21 – லஹாட் டத்து தஞ்சோங் லாபியானில் 23 வயது வெளிநாட்டு ஆடவர் ஒருவர் முதலையால் தாக்கப்பட்டு உயிரிழந்தார்.

அவரது உடல் கடற்கரையின் அருகே கண்டுபிடிக்கப்பட்டதாக லஹாட் டத்து மாவட்ட தலைமை உதவி ஆணையர் டாக்டர் ரோஹன் ஷா அகமட் தெரிவித்தார்.

செம்பனை தோட்டத்தில் வேலை செய்யும் அந்நபர், கடற்பகுதியில் தனது நண்பர் மூவருடன் நண்டு பிடிக்க முற்பட்டபோது முதலைகளால் தாக்கப்பட்டுள்ளார்.

தாக்கப்பட்ட நபரின் உடலில் முதலை கடித்த காயம் இருந்ததாக அவர் கூறினார்.

இம்மாவட்டத்தில் உள்ள மக்களைக் குறிப்பாக கடல் மற்றும் ஆறு சார்ந்த வேலைகள் செய்பவர்கள், முதலைகளின் அச்சுறுத்தலைத் தவிர்க்க மிகவும் கவனமாக இருக்க வேண்டும் என்று ரோஹன் ஷா நினைவூட்டினார்.

 Tags
ketika menangkap ketam

Maut dibaham buaya


சனுசிக்கு  எதிரான நிந்தனை  வழக்கு  ஜன18 ஆம்தேதி தொடங்கும்

செலயாங்,அக் 4- கெடா மந்திரிபுசார் சனுசிக்கு எதிரான நிந்தனை குற்றச்சாட்டு மீதான வழக்கு விசாணை அடுத்த ஆண்டு ஜனவரி 18 ஆம் ஆதி தொடங்கி பிப்ரவரி 23ஆம் தேதிவரை நடைபெறும். கடந்த ஜூலை மாதம் அவருக்கு எதிராக நிந்தனை குற்றச்சாட்டு கொண்டுவரப்பட்டது. நீதிபதி Nor Rajiah Mat zin விசாரணைக்காக நிர்ணயித்த வழக்கு விசாரணைக்கான தேதியை அரசு தரப்பும் எதிர்தரப்பும் இன்று ஒப்புக் கொண்டன. சனுசிக்கு எதிரான இரண்டு குற்றச்சாட்டுக்களுக்கான விசாரணை ஒன்றாக நடைபெறுவதற்கும் இணக்கம் காணப்பட்டது.

 Tags
Bicara kes hasutan Sanusi

mula 18 Jan


பினாங்கு முதலமைச்சரை மாற்றும் திட்டமா? அந்தோனி லோக் விளக்கம்

கோலாலம்பூர், அக் 17 – பினாங்கு முதலமைச்சர் சோவ் கோன் இயோவை மாற்றும் திட்டம் எதுவும் கிடையாது என DAP யின் தலைமைச் செயலாளர் அந்தோனி லோக் தெரிவித்தார். பினாங்கு முதலமைச்சரை பொறுத்தவரை எந்தவொரு விவகாரமும் எழவில்லை. அவருக்கு எதிராக விவகாரம் எதுவும் இருப்பதாகவும் தெரியவில்லை. அப்படியிருக்கும்போது பினாங்கு முதலமைச்சரை மாற்ற வேண்டிய அவசியம் எதுவும் இல்லையென அந்தோனி லோக் தெரிவித்தார்.

 Tags
no plan

Penang CM

says Loke

to replace


மாநில  ஆட்சிக்குழுவில்   8 துறைகளுக்கு  சனுசி  பொறுப்பேற்பதா ? அம்னோ சாடல்

கோலாலம்பூர், ஆக 22 – கெடா மந்திரிபெசார் Sanusi Nor மாநில ஆட்சிக் குழுவில் 8 துறைகளுக்கு தலைமையேற்றிருப்பதை அம்னோ சாடியது. அவர் தம் வசம் வைத்திருக்கும் பொறுப்புக்களை மற்ற ஆட்சிக்குழு உறுப்பினர்களிடம் ஒப்படைக்க வேண்டும் என அம்னோ உச்ச மன்ற உறுப்பினரான Fuad Zarkasi தெரிவித்தார். மாநிலத்தின் நலன்கள் மற்றும் கொள்கைகள் சம்பந்தப்பட்ட விவகாரங்கள் சனுசியின் கடமைகளில் சம்பந்தப்பட்டிருப்பதால் எட்டு துறைகளுக்கு அவர் பொறுப்பேற்றிருப்பது அளவுக்கு மீறியதாக இருக்கிறது. நில வளங்கள் மற்றும் நிதி தொடர்பான இரண்டு முக்கிய பொறுப்புகளுக்கு மட்டுமே சனுசி தலைமையேற்க வேண்டும் என புவாட் ஆலோசனை தெரிவித்தார்.

இதன் வழி மாநிலத்தின் இலக்கு மற்றும் கொள்கைகளை அவர் கட்டுப்படுத்த முடியும். ஆட்சிக் குழுவின் பொறுப்புக்களை தம் வசம் வைத்திருப்பதால் அனைத்திலும் அவர் கவனம் செலுத்த முடியாது. கடந்த காலத்திலும் ஆட்சிக்குழுவின் பல பொறுப்புகளை சனுசி வைத்திருந்ததன் காரணமாக கெடாவில் அரிய மண் திருடு குறித்தும் அவர் அறிந்திருக்கவில்லை என்று Fuad zarkasi சுட்டிக்காட்டினார். மாநில அரசாங்கத்தில் பெர்சத்துவைச் சேர்ந்த மற்றொரு உறுப்பினக்கு வாய்ப்பு வழங்கக்கூடாது என்பதற்காக அவர் எட்டு துறைகளுக்கு தலைமையேற்றிருக்கலாம் என Fuad Zarkasi தெரிவித்தார். மாநில திட்டமிடுதல், கனிமம் மற்றும் நிலவியல் அறிவியல் , நிதி ,மாநில அரசாங்கம் தொடர்பான நிறுவனங்கள், மாநில பொருளாதார நடவடிக்கை மன்றம் , மேம்பாடு மறறும வெளி விவகாரங்கள் ஆகிய துறைகளுக்கு சனுசி பொறுப்பேற்றுள்ளார்.

 Tags
Excessive for Sanusi

says Puad

to take on 8 portfolios


மலாக்கா  அம்னோ தலைவரை ஏமாற்றியதாக   பிக் புளு டாக்சி உரிமையாளர் மீது குற்றச்சாட்டு

கோலாலம்பூர், ஜன 4 – ஆடம்பர கார் விற்பனை தொடர்பில் போலி டத்தோ விருதை பயன்படுத்தி மலாக்கா அம்னோ தலைவர் டத்தோஸ்ரீ Abdul Rauf Yusof பை ஏமாற்றியதாக Big Blue Taxi Services நிறுவனத்தின் தோற்றுவிப்பாளர் shamsubahrin Ismail மீது குற்றஞ்சாட்டப்பட்டது. செஷன்ஸ் நீதிமன்ற நீதிபதி Darmafikri Abu Adam முன்னிலையில் கொண்டுவரப்பட்ட குற்றச்சாட்டை 57 வயதுடைய Shamsubahrin மறுத்தார். VVP 7, என்ற பதிவு எண் கொண்ட Toyata Alphard கார் விற்பனையில் Abdul Rauf Yusof பை ஏமாற்றியதாக Shamsubahrin மீது முதல் குற்றச்சாட்டு கொண்டு வரப்பட்டது. அக்காரின் விலை 180,000 ரிங்கிட் என்று கூறியதை தொடர்ந்து அந்த வாகனத்திற்காக 95,000 ரிங்கிட்டை Abdul Rauf Yusof மிருந்து அவர் பெற்றுள்ளார்.

கடந்த 2021 ஆம் ஆண்டு டிசம்பர் 7 ஆம் தேதி மலாக்கா சட்டமன்ற அலுவலகத்தில் Shamsubahrin இக்குற்றத்தை புரிந்ததாக கூறப்பட்டது. இக்குற்றச்சாட்டு நிருபிக்கப்பட்டால் 10 ஆண்டுகள் வரை சிறை, பிரம்படி மற்றும் அபராதம் விதிக்கப்படலாம். மேலும் முலமைச்சரின் அனுமதியின்றி சொந்த லாபத்திற்காக டத்தோ விருதை பயன்படுத்தியதாகவும் ShamSubahrin மீது இரண்டாவது குற்றச்சாட்டு கொண்டு வரப்பட்டது . இந்த இரண்டு குற்றச்சாட்டுகளுக்கும் அவருக்கு 30,000 ரிங்கிட் ஜாமின் அனுமதிக்கப்பட்டது. அதோடு அவரது கடப்பிதழ்களை ஒப்படைக்கும்படியும் உத்தரவிடப்பட்டது.

 Tags
Big Blue

charged

Cheating

Datuk title

founder

improper

Services

taxi

use


3 R  விவகாரத்தை  எழுப்பாதீர்  இளைஞர்களுக்கு  பாமி  வலியுறுத்து

கோலாலம்பூர், ஜூலை 31 – மூன்று R எனப்படும் இனம் , சமயம் மற்றும் அரச அமைப்பு குறித்த விவகாரங்களை எழுப்ப வேண்டாம் என இளைஞர்களை தொடர்பு மற்றும் இலக்கவியல் அமைச்சர் Fahmi Fadzil கேட்டுக்கொண்டார். மாநில தேர்தல்களின்போது Tik Tok கில் மூன்று R விவகாரங்களை எழுப்பக்கூடாது. மற்ற தரப்பினர் உணர்ச்சிகரமான இந்த விவகாரங்களை எழுப்பினால் இது குறித்து எங்களிடம் புகார் செய்யுங்கள் என Fahmi Fadzil கேட்டுக்கொண்டார்.

அவர்களுக்கு எதிராக நாங்கள் விசாரணை நடத்தி நடவடிக்கை எடுப்போம். மலேசியாவில் Tik Tok கை தடை செய்யும் திட்டம் தமக்கு கிடையாது என்று Fahmi Fadzil தெரிவித்தார். கெடா பராமரிப்பு அரசாங்கத்தின் மந்திரிபுசார் சனுசி முகமட் நோர்ரின் Tik Tok கை நான் இடைநீக்கம் செய்யவில்லை. அந்த நடவடிக்கையை Tik Tok தான் மேற்கொண்டது என கோத்தா டமன்சாராவில் தேர்தல் பிரச்சாரக் கூட்டத்தில் கலந்துகொண்டபோது Fahmi Fadzil தெரிவித்தார்.

 Tags
Don’t touch on 3R issues

Fahmi tells youths

state polls


பெண் விளையாட்டாளர்களை அறைந்த பயிற்றுநர் இடைநீக்கம்

கோலாலம்பூர், ஜன 2 – போட்டியின் போது புள்ளிகள் குறைந்ததற்காக இரு பெண் விளையாட்டாளர்களை அறைந்த பயிற்றுநரை, மலேசிய கைப்பந்து சங்கம் இடைநீக்கம் செய்திருக்கிறது.

14 வயதுக்கு கீழ்பட்ட மலாக்கா அணிக்கான அந்த பயிற்றுநர் மீதான விசாரணை முடிவுறும் வரையில், தேசிய நிலையிலான எந்தவொரு போட்டிகளிலும் ஈடுபட அவருக்கு தடை விதிக்கப்பட்டிருப்பதாக , அச்சங்கம் தெரிவித்தது.

முன்னதாக, கடந்த டிசம்பரில் ஜோகூர்,கோத்தா திங்கியில் நடைபெற்ற இளையோருக்கான கைப்பந்து போட்டியில் இரு பெண் விளையாட்டாளர்களை அவர்களின் பயிற்றுநர் அறைந்த காணொளி , சமூக வலைத்தளங்களில் அதிகம் பகிரப்பட்ட பலரது கண்டனத்தை பெற்றிருக்கின்றது.

 Tags
MaVA

player

Slap the player

Suspends


15  ஆவது  மாடியிலிருந்து  கார் விற்பனையாளர் கீழே விழுந்து  மரணம்

ஷா அலாம், மே 4 – ஷா அலாம் , செக்சன் 22 , Jalan Budiman னில் உள்ள அடுக்ககத்தின் 15 ஆவது மாடியிலிருந்து கீழே விழுந்ததாக நம்பப்படும் கார் விற்பனையாளர் ஒருவர் மரணம் அடைந்தார். மொத்தம் 21 மாடிகளைக் கொண்ட அந்த அடுக்ககத்தின் ஆறாவது மாடியிலுள்ள தரையில் 46 வயதுடைய அந்த ஆடவர் இறந்துகிடந்ததாக சிலாங்கூர் தீயணைப்பு மற்றும் மீட்புத்துறையின் நடவடிகைகை பிரிவின் உதவி இயக்குனர் Hafisham Mohd Noor தெரிவித்தார். அந்த சம்பவத்தை ஷா அலாம் மாவட்ட போலீஸ் தலைவர் துணை கமிஷனர் Mohd Iqbal Ibrahim உறுதிப்படுத்தினார். அந்த ஆடவர் இறந்து கிடந்த இடத்தில் நீல நிற சிறு பேக் ஒன்று இருந்தாகவும் அதில் அவரது அடையாளக் கார்டு இருந்ததாக அவர் தெரிவித்தார். அந்த ஆடவருக்கு திருமணமாகி ஒரு பிள்ளை இருப்பதாக தெரியவந்துள்ளது.

 Tags
15th floor

A car salesman

after falling

apartment service

died

from the

of an


பென்டகனில் வெடிப்பா? ; வைரலாகும் போலி புகைப்படம்

அமெரிக்கா, பெட்கனில் வெடிப்பு ஏற்பட்டதைப் போல சித்தரிக்கும் போலி புகைப் படம் ஒன்று வைரலாகியுள்ளது.

அதனால், நேற்று மே 22-ஆம் தேதி, அமெரிக்க சந்தைகளில் பத்து நிமிடங்களுக்கு பின்னடைவு ஏற்பட்டது.

செயற்கை நுண்ணறிவு தொழில்நுட்பத்தை பயன்படுத்தி வெளியிடப்பட்டதாக நம்பப்படும் அந்த புகைப்படம், பல்வேறு கணக்குகள் வாயிலாக இணையத்தில் அதிவேகமாக பகிரப்பட்டதால், அத்தகைய வெடிப்பு எதுவும் ஏற்படவில்லை என பென்டகன் உறுதிப்படுத்த வேண்டிய கட்டாயம் ஏற்பட்டது.

‘அது ஒரு போலிச் செய்தி. பென்டகன் தாக்குதலுக்கு இலக்காகவில்லை’ என அதன் பேச்சாளர் ஒருவர் உறுதிப்படுத்தினார்.

அதே சமயம், பென்கடனின் சுற்று வட்டாரப் பகுதியிலும், வெடிப்போ, வேண்டத்தகாத சம்பவமோ எதுவும் நிகழவில்லை என்பதை, ஆர்லிங்டன் விர்ஜீனியா தீயணைப்பு மீட்புத் துறையும் தமது சமூக ஊடக பதிவின் வாயிலாக உறுதிப்படுத்தியது.

அந்த போலி செய்தி, AI – செயற்கை நுண்ணறிவு, மோசமான சிக்கல்களை ஏற்படுத்தக்கூடும் எனும் பேச்சுக்களுக்கு வழிவகுத்துள்ளது.

வளர்ந்து வரும் AI செயற்கை நுண்ணறிவு தொழில்நுட்பம், நிபுணத்துவம் பெறாதவர்கள் கூட ஒரு சில வினாடிகளில், Photoshop போன்ற பிரத்தியேக செயலி எதுவும் இன்றி, நம்பும் வகையிலான புகைப்படங்களை உருவாக்க வகை செய்துள்ளதே அதற்கு காரணமாகும்.

 Tags
briefly goes viral

Fake image

of a Pentagon explosion


மலேசிய ஆயுதப் படையில்  உறுப்பினர்களை  சேர்ப்பதில்  இன ரீதியிலான  கோட்டா எதுவும்  நிர்ணயிக்கப்படுவதில்லை

கோலாலம்பூர், ஏப் 14 – மலேசிய ஆயுதப் படைக்கு உறுப்பினர்களை சேர்ப்பதில் இன ரீதயிலான கோட்டா முறை எதுவும் நிர்ணயிக்கப்படவில்லையென தற்காப்பு அமைச்சர் Mohamad Hasan தெரிவித்துள்ளார். ஆண்டுக்கு இரண்டு முறை ஆயுதப்படைக்கு 6,000 முதல் 7,000 உறுப்பினர்களை சேர்க்கும் நடவடிக்கை மேற்கொள்ளப்படுவதாக அவர் கூறினார். இன ரீதியிலான எந்தவொரு கோட்டா முறையையும் நாங்கள் விதிக்கவிலை. பூமிபுத்ரா அல்லாத உறுப்பினர்களின் எண்ணிக்கை மலேசிய ஆயுதப்படையில் மிகவும் குறைவாக இருப்பதால் அவர்கள் ஆயுதப்படையில் இணைவதை கவர்வதற்காக பல்வேறு திட்டங்களை அமைச்சு கொண்டிருப்பதாவும் அவற்றில் நாடு முழுவதிலும் இது குறித்து அறிமுக நிகழ்ச்சிகளை நடத்துவது மற்றும் இணைய ரீதியில் விண்ணப்பங்கள் செய்வதற்கான வாய்ப்புகளும் வழங்கப்பட்டுள்ளதாக Mohamad Hassan கூறினார்.

 Tags
defence minister

for armed

forces

No race

quota

recruitment

says


கூட்டரசு  அரசாங்கத்தை  பெரிக்காத்தான் நேசனல்  அமைக்க  முடியாது  – ஸாஹிட் ஹமிடி

பாசீர் பூத்தே, ஆக 10 – ஆறு மாநிலங்களில் நடைபெறும் தேர்தலில் பெரிக்காத்தான் நேசனல் கூட்டணி வெற்றி பெற்றாலும் கூட்டரசு அரசாங்கத்தை அமைக்க முடியாது என்பதை அந்த கூட்டணியின் தலைவர்களில் ஒருவரான அப்துல் ஹடி அவாங்கிற்கு துணைப்பிரதமர் Ahmad Zahid Hamidi

நினைவுறுத்தியுள்ளார். ஒற்றுமை அரசாங்கத்தில் தற்போது மொத்தம் 148 நாடாளுமன்ற உறுப்பினர்கள் இருக்கின்றனர். அவர்கள் கட்சி தாவினால் அவர்களது நாடாளுமன்ற தொகுதி காலியாகிவிடும் என அம்னோவின் தலைவருமான Zahid Hamidi தெரிவித்திருக்கிறார். சபா மற்றும் சரவாவைச் சேர்ந்த நாடாளுமன்ற உறுப்பினர்கள் கட்சி மாறினாலும் இதே நிலைமைத்தான்.

இப்போதைக்கு அனைத்து நாடாளுமன்ற உறுப்பினர்களும் கட்சி தாவலுக்கு எதிரான சட்டத்தினால் பிணைக்கப்பட்டுள்ளனர். எழுத்துப்பூர்வமான சத்திய பிரமான பிரகடனத்தின் மூலம் அவர்கள் கூட்டரசு அரசாங்கத்தை அமைக்க முடியாது. ஒரு கட்சியின் தலைவராக இருக்கும் டான்ஸ்ரீ அப்துல் ஹடி அவாங் இதைக்கூட அறியாமலும் புரிந்துகொள்ளாமலும் இருக்கிறார் என Zahid Hamidi சுட்டிக்காட்டினார். மாநில தேர்தலில் எது நடந்தாலும் புத்ரா ஜெயாவிலுள்ள ஒற்றுமை அரசாங்கத்தில் எந்தவொரு மாற்றமும் ஏற்படாது என அவர் திட்டவட்டமாக தெரிவித்தார்.

 Tags
'PN tidak boleh

bentuk Kerajaan Pusat'


செயற்கைக்கோள் பாகம் விழுந்து வெடித்தது ; கிராம மக்கள் அதிர்ச்சி

பெய்ஜிங், ஆகஸ்ட்டு 11 – விண்வெளியில் இருந்து விழுந்த செயற்கைகோள் பாகம், சீனாவின் வடப்பகுதியில் பெரும் வெடிப்பை ஏற்படுத்தியதாக கூறப்படுகிறது.

கிராம மக்கள் வீடமைப்பு பகுதிக்கு பின்னாள், அந்த இராட்சத செயற்கைகேள் பாகம் வந்து விழுந்தவுடன், காற்றில் அடர்த்தியான புகை மூட்டம் கிளம்பும் பதிவுகள் வெளியிடப்பட்டுள்ளன.

உள்நாட்டு நேரப்படி, புதன்கிழமை காலை மணி 6.50 வாக்கில் அச்சம்பவம் நிகழ்ந்தது.

சிதைந்த செயற்கைகோள் பாகம் விழுமென ஏற்கனவே எச்சரிக்கை விடுக்கப்பட்டிருந்த போதும், அது பேரிரைச்சலுடன் விழுந்து வெடித்ததை கண்ட கிராம மக்கள் அதிர்ச்சியடைந்தனர்.

எனினும், அச்சம்பவத்தில் உயிருடற் சேதம் எதுவும் ஏற்படவில்லை என்பதோடு, சேதத்தையும் அது ஏற்படுத்தவில்லை என்பதை அதிகாரிகள் உறுதிப்படுத்தினர்.

சம்பவ இடத்தை சுற்றி பலத்த பாதுகாப்பு போடப்பட்டுள்ளது.

அந்த செயற்கைகோள் பாகம் அதிகாரிகளால் மீட்கப்பட்டு ஆய்வு நடவடிக்கைகளுக்கு உட்படுத்தப்படும் எனவும் தெரிவிக்கப்பட்டுள்ளது.

 Tags
di kampung

Penduduk terkejut

serpihan satelit terhempas


எனது குடும்ப விவகாரத்தில் தலையிட வேண்டாம் ; மூசா ஹாசான்

கோலாலம்பூர், மார்ச் 8 – தமது தனிப்பட்ட குடும்ப விவகாரத்தில் பொது மக்கள் யாரும் தலையிட வேண்டாமென முன்னாள் தேசிய போலீஸ் படை தலைவர் டான் ஶ்ரீ மூசா ஹாசான் கேட்டுக் கொண்டுள்ளார்.

அந்த முன்னாள் உயர் நிலை அதிகாரி என நம்பப்படும் நபரும் , பெண் ஒருவரும் வாக்குவாதத்தில் ஈடுபடும் காணொளி ஒன்று பரவலாக பகிரப்பட்டதை அடுத்து, மூசா, பொதுமக்களில் ஒருவரின் கேள்விக்கு டுவிட்டரில் பதிலளித்திருந்தார்.

இது எனது குடும்ப விவகாரம்.தேவையின்றி வதந்திகளை பரப்புவோர் மீது சட்ட நடவடிக்கை எடுக்கப்படுமென அவர் அந்தப் பதிவில் எச்சரித்திருந்தார்.

 Tags
in his personal affairs

Musa asked the

public not to interfere


பட்ஜெட் 2024

பெட்டாலிங் ஜெயா, அக் 13 – மலேசியப் பிரதமர் மற்றும் நிதியமைச்சருமான டத்தோ ஶ்ரீ அன்வார் இப்ராஹிம் இன்று 2024ஆம் ஆண்டுக்கான பட்ஜெட்டை தாக்கல் செய்தார்.

 Tags
2024

Budget


சாலையில் திரிந்த குதிரைகள் ; யார்  உரிமையாளர் ?

அம்பாங், ஜன 24 – அவ்வப்போது பொதுவில் சில விலங்குகளின் நடமாட்டம் மக்களுக்கு பயத்தை ஏற்படுத்தி வரும் நிலையில் , சாலையில் 3 குதிரைகள் சுற்றித் திரிந்த காட்சி அதிர்ச்சியை ஏற்படுத்தியிருக்கின்றது.

இத்தகைய அரிய காட்சியை, கோலாலம்பூர், புக்கிட் அம்பாங்கில் ( Bukit Ampang) காண முடிந்த வேளை, கேட்பாரற்று சாலையில் அந்த குதிரைகள் திரிந்ததைக் கண்டு , சம்பந்தப்பட்ட அந்த பிராணிகளின் உரிமையாளரை , சமூக வலைத்தளவாசிகள் கடுமையாக விமர்சித்துள்ளனர்.

அந்த இரண்டு குதிரைகளில் ஒன்று, மிகச் சோர்வான நிலையில் சாலை தடுப்பின் ஓரத்தில் படுத்து கிடந்ததைக் கண்டு, இதைக் கவனிக்காது அவற்றின் உரிமையாளர் எங்கே சென்றார், அவர் மீது கடுமையான நடவடிக்கை எடுக்க வேண்டுமென வலைத்தளவாசிகள் கோபத்தை வெளிப்படுத்தி உள்ளனர்.

இவ்வேளையில் , அந்த குதிரைகள் போலீஸ் படையின் குதிரைப் பிரிவினர் காப்பாற்றியிருப்பதாக நம்பப்படுகிறது.

 Tags
Horses are allowed to roam

owners are urged to take action


டாக்டர் மகாதீரை எதிர்ப்பவர்கள், ஊழல்வாதிகளான மலாய்க்கார அல்லாதவர்களுடன்  கூட்டுச் சேர்ந்துள்ளனர்- ஹடி சாடல்

கோலாலம்பூர், மே 9 – டாக்டர் மகாதீரை எதிர்ப்பவர்கள், ஊழல்வாதிகளான மலாய்க்கார அல்லாதவர்களுடன் கூட்டுச் சேர்ந்துள்ளனர் என சாடியிருக்கிறார் பாஸ் தலைவர் Hadi Awang.

அண்மையில் டாக்டர் மகாதீரின் மலாய்க்காரர்களுக்கான பிரகடனத்திற்கு தமது ஆதரவை தெரிவித்துள்ள அவர் பெரும்பாலும் திருடர்களாகவும் லஞ்சம் கொடுப்பவர்களாகவும் உள்ள மலாய்க்கார அல்லாதவர்கள் மற்றும் முஸ்லிம் அல்லாதவர்கள் மலாய்க்கார தலைவர்களைத் தாக்குவதை சரி எனும் தோற்றத்தை ஏற்படுத்தியுள்ளனர் என குறிப்பிட்டுள்ளார்.

மலாய்க்காரர்களின் தலைவர்கள், கல்வியாளர்கள், அரசியல் கட்சிகள் மற்றும் அரசு சர்ப்பற்ற இயக்கங்களை ஒன்றுபடுத்தும் மகாதீரின் முயற்சியை பாஸ் ஆதரிப்பதாக தமது முகநூலில் பதிவேற்றம் செய்துள்ள அறிக்கையில் Hadi தெரிவித்துள்ளார்.

லஞ்சத்தை வழங்கும் மற்றும் அதனை பெற்றுக்கொள்ளும் முஸ்லிம் அல்லாத மற்றும் மலாய்க்காரர்கள் அல்லாத தரப்பினருடன் மகாதீரை எதிர்க்கும் தரப்பினர் கைகோர்த்துள்ளதை எவ்வகையிலும் ஏற்கமுடியாது என்றும் Hadi கூறியுள்ளார். மலாய்க்காரர்களை காப்பாற்ற வேண்டும் என் கூப்பாடு போடும் கோடிஸ்வரர்கள் அவர்கள் நோக்கம் உண்மையென்றால் தாங்கள் சம்பாதித்த பெரும் சொத்தில் பாதியை அவர்களுக்காக வழங்க முன் வர வேண்டும் என பிரதமர் அன்வார் இப்ராஹிம் கடந்த்க வாரம் சாடியிருந்தார் என்பது குறிப்பிடத்தக்கது.

 Tags
Dr . M's critics

in cahoots with corupt

Says Hadi


ஊழல் விசாரனைக்காக மனிதவள அமைச்சரின் இரண்டாவது அதிகாரி MACCஆல் கைது

புத்ராஜெயா, ஏப் 14 – அந்நிய தொழிலாளர் தருவிப்பு தொடர்பிலான ஊழல் விசாரணைக்காக மனிதவள அமைச்சர் சிவக்குமாரின் தனிச்செயலாளரை மலேசிய ஊழல் தடுப்பு ஆணையம் இன்று கைது செய்திருக்கிறது.

50 வயது மதிக்கத்தக்க அப்பெண், இன்று காலை 10 மணியளவில் புத்ராஜெயாவில் உள்ள MACC அலுவலகத்திற்குச் சென்றபோது கைது செய்யப்பட்டதாக அறியப்படுகிறது.

இதே விசாரணை தொடர்பில் நேற்று சிவக்குமாரின் இன்னொரு சிறப்பு உதவியாளர் கைது செய்யப்பட்டார் என்பது குறிப்பிடத்தக்கது.

அந்த வகையில் ஒரு அந்நிய தொழிலாளர் தருவிப்பு முகவர் உட்பட இதுவரை இவ்விசாரணை தொடர்பாக மூவர் கைது செய்யப்பட்டுள்ளனர்.

அப்பெண் செயலாளர் கைது செய்யப்பட்டிருப்பதை MACC ஆணையர் அசாம் பாக்கி உறுதி படுத்தியதாக ஆங்கில இணையப் பத்திரிக்கை செய்தி வெளியிட்டிருகிறது. இருப்பினும் அவர் எத்தனை நாள் தடுப்பு காவலில் வைக்கப்படுவார் என்பது தெரியவில்லை என அவர் கூறியதாக அது தெரிவித்தது.

 Tags
for graft

HR minister's

macc

nabbed by

officer

probe

second


விமானம் விபத்துக்குள்ளான பகுதியில் ; தீயணைப்பு வீரர்கள் துப்புரவு பணிகளை மேற்கொண்டுள்ளனர்

ஷா ஆலாம், ஆகஸ்ட்டு 18 – விமானம் விழுந்து விபத்துக்குள்ளான பகுதியிலுள்ள, சாலைகளை துப்புரவு செய்யும் பணிகளில் சிலாங்கூர் தீயணைப்பு மீட்புப் படை உறுப்பினர்கள் ஈடுபட்டுள்ளனர்.

அதற்காக, மூன்று தீயணைப்பு வாகனங்கள் சம்பவ இடத்தில் நிறுத்தி வைக்கப்பட்டுள்ளன.

முன்னதாக, சிலாங்கூர் தீயணைப்பு மீட்புப் படை வீரர்கள், பொது தற்காப்பு படை அதிகாரிகள், போலீசார் ஆகியோர் இணைந்து, சாலையில் சிதறிக் கிடந்த விமானத்தின் உடைந்த பாகங்களை சேகரிக்கும் பணிகளில் ஈடுபட்டனர்.

நேற்று லங்காவியிலிருந்து புறப்பட்ட தனியார் விமானம், சுல்தான் அப்துல் அஜிஸ் ஷா விமான நிலையத்தில் தரையிறங்குவதற்கு இன்னும் இரண்டு நிமிடங்கள் மட்டுமே எஞ்சியிருந்த சமயத்தில் விழுந்து விபத்துக்குள்ளானது குறிப்பிடத்தக்கது.

 Tags
Bomba bersihkan

kawasan nahas pesawat


MPV வாகனம்  மோதியதில் ஆசிரியையும் இரு குழந்தைகளும் காயம்

சுக்காய், ஜூலை 17 – கெமமான் , Chukai, Taman Sri Chukai யில் உள்ள குழந்தை பராமரிப்பு மையத்தில் MPV வாகனம் மோதியபோது மழலையர் ஆசிரியை ஒருவரும் இரு குழந்தைகளும் காயம் அடைந்தனர். நேற்றுக் காலை 7.30 மணியளவில் இச்சம்பவம் நிகழ்ந்ததாக கெமமான் மாவட்ட போலீஸ் தலைவர் Hanyan Ramlan தெரிவித்தார். அந்த பராமரிப்பு மையத்திற்கு எதிரேயுள்ள தமது வீட்டிலிருந்து காரை எடுக்க முயன்றபோது ராணுவத்திலிருந்து ஓய்வு பெற்ற

71 வயதுடைய ஆடவர் கட்டுப்பாட்டை இழந்ததால் அந்த வாகனம் குழந்தை பராமரிப்பு மையத்தில் மோதியது. அச்சம்பவத்தில் மழலையர் ஆசிரியை முழங்காலில் காயம் அடைந்ததோடு ஒரு வயது மற்றும் மூன்று வயதுடைய இரு குழந்தைகள் முகம், தலை மற்றும் முதுகில் காயம் அடைந்தனர். அவர்கள் அனைவரும் கெமமான் மருத்துவமனையில் சிகிச்சை பெற்றதாக Hanyan Ramlan தெரிவித்தார்.

 Tags
2 children

hurt when MPV crashes

into nursery

teacher


பிக் பாஸ் சீசன் 6 அசீம் வென்றார்

சென்னை, ஜன 23-பிக் பாஸ் சீசன் 6 ன் வெற்றியாளர் பட்டத்தை அசீம் வென்றார். விஜய் டிவியில் நடிகர் கமல் தொகுத்து வழங்கும் இந்த போட்டியில் இரண்டாவது இடத்தை விக்ரமனும், மூன்றாவது இடத்தை ஷிவினும் பெற்றனர்.

 Tags
Azeem won

Big Boss Season 6


எழுத்தாளர்  சை.பீர் முகமது காலமானார்

கோலாலம்பூர். செப் 26 – மலேசிய தமிழ் இலக்கிய உலகில் சிறுகதை , நாவல் திறனாய்வு என பல துறைகளில் தன்னிகரற்று விளங்கிவந்த எழுத்தாளர்

சை .பீர் முகம்மது இன்று காலையில் கோலாலம்பூர் பொது மருத்துவனையில் காலமானார். 81 வயதான அவர் சில நாட்களாக உடல் நலமின்றி இருந்து வந்த போதிலும் கைதொலைபேசியில் வாட்சாப் புலனத்தின் மூலமாக தமது கருத்துக்களை அதிகமாக பகிர்ந்து வந்தார்.

உலகளாவிய நிலையில் குறிப்பாக இந்தியா, இலங்கை மற்றும் சிங்கப்பூர் உட்பட பல நாடுகளில் மலேசியா இலக்கியத்திற்கு நல்லதொரு அறிமுகத்தை தமது படைப்புக்கள் மூலம் பீர் முகமது ஏற்டுத்தியிருந்தார் . நகைச்சுவை உணர்வு, தமிழ் மீது ஆழ்ந்த பற்று மற்றும் தமிழ் இளைஞர் மணிமன்றம் , மலேசிய தமிழ் எழுத்தாளர் சங்கம் போன்ற இயங்கங்களிலும் சேவையாற்றியிருக்கும் பீர் .முகமது தமது கடைசி மூச்சுவரை தமிழில் பல சிறந்த படைப்புக்களை கொடுத்து வந்தவர். அவரது சிறுகதைகள் , நாவல்கள் பல்வேறு பரிசுகளையும் வென்றுள்ளன. அவரது மறைவினால் துயருறும் அவரது குடும்பத்தினருக்கு வணக்கம் மலேசியா தனது ஆழ்ந்த அனுதாபத்தை தெரிவித்துக் கொள்கிறது.


அரசாங்கம் முதியோர்கள் மீது  கவனம் செலுத்த வேண்டிய அவசர தேவை ஏற்பட்டுள்ளதால் முதியோர் இல்லங்களை அமைக்க வேண்டும் செனட்டர் ஆர்.நெல்சன் வலியுறுத்து

கோலாலம்பூர், ஏப்.23-

முதியோர் சமுதாயம் புறக்கணிக்கப்படுவதால் அமைச்சகங்களுக்கு இடையேயான பணிக்குழுவை அமைப்பதன் மூலம் முதியவர்களைக் கவனிப்பதற்கு மலேசிய அரசாங்கம் முன்னுரிமை அளிக்க வாய்ப்பு ஏற்படும் என்று ம.இ.கா செனட்டர் ஆர். நெல்சன் கூறியுள்ளார்.

“மூத்த குடிமக்கள் மசோதாவை தாக்கல் செய்வது இரண்டு ஆண்டுகளுக்கும் மேலாக தாமதமாகிவிட்டது. மலேசியாவில் வயதான மக்கள் தங்கள் குடும்பத்தினரால் கவனிக்கப்படுவதில்லை என்று அவர்கள் கருதுகின்றனர். சில முதியோர்கள் தங்களுடைய பொன்னான வருடங்களில் குடும்பத்தால் கவனிக்கப்படுவதில்லை. சிலர் சமூகத்தால் துஷ்பிரயோகம் செய்யப்படுகிறார்கள், மேலும் முதியோர் இல்லங்களில் தங்க வைப்பதற்கு சேமிப்பு இல்லை என்று மலேசிய ஆரோக்கி முதியோர் சங்கத்தின் தலைவர்களைச் சந்தித்த பிறகு டத்தோ நெல்சன் அவ்வாறு தெரிவித்தார்.

இந்த சங்கத்தின் ஆலோசகர் பேராசிரியர் நாதன் வைத்தியலிங்கம், அமைச்சுகளுக்கிடையேயான பணிக்குழுவை அமைப்பதற்கு முன்மொழிந்தார், ஏனெனில் முதியோர் பிரச்சினைகளுக்கு பல்முனை அமைச்சக அணுகுமுறை மூலம் மட்டுமே தீர்வு காண முடியும் நாதன் சொன்னார்.

இந்த இரண்டு மணி நேரக்கூட்டத்தில், செனட்டர் நெல்சன், கடந்த மாதம் செனட் சபையில் அரசாங்கத்தால் மேலும் முதியோர் இல்லங்கள் நிறுவப்பட வேண்டியதன் அவசியம் குறித்து கேள்வி எழுப்பியதாக சொன்னார்.

“மலேசியாவில் முதியோர்களை துன்புறுத்தும் பல நீண்டகால பிரச்சினைகள் மற்றும் முதியோர் இல்லங்களை நிர்மாசிப்பதற்கான தேவை தீர்க்கப்பட வேண்டும். முக்கியமாக குடும்ப அழுத்தங்கள் காரணமாக புறக்கணிப்பு மற்றும் துஷ்பிரயோகம் போன்ற பிரச்சனைகளுக்கும் உடனடி கவனம் தேவை.

சிக்கல்கள் உடல் அல்லது உணர்ச்சி ரீதியான தவறான சிகிச்சைக்கு மட்டுப்படுத்தப்படவில்லை; அவை நிதி துஷ்பிரயோகம் மற்றும் மூத்த குடிமக்களின் வாழ்க்கைத் தரத்தை மேம்படுத்த வேண்டியதன் அவசியத்தையும் உள்ளடக்கியது.

“சிக்கலான பிரச்சனைகளின் வரம்பினால்தான், மூத்த குடிமக்கள் மசோதாவை அரசாங்கம் அறிமுகப்படுத்த வேண்டும் என்று நாங்கள் நினைக்கிறோம். சுகாதாரம், பராமரிப்பின் தரம், சமூக தனிமை மற்றும் நிதி சிக்கல்கள் தொடர்பான இடையூறுகளுக்கு தீர்வு காணப்பட வேண்டும்.

முதியோர்களுக்கு அதிக முதியோர் இல்லங்களை வழங்குவதற்கான சட்டத்தை விரைவாகக் கண்காணிக்க வேண்டும், ”என்று செனட்டர் நெல்சன் கேட்டுக் கொண்டார்.

 Tags
and establish

for the government

old age homes

Senator R. Nelson insisted

The elderly

There is an

to focus on

urgent need


ஹடி அவாங் குறித்து  சமூக வலைத்தளத்தில்  மோசமாக  கருத்துரைத்தவர்  மன்னிப்பு  கேட்க வேண்டும்  பிரதமர்  அன்வார் உத்தரவு

கோலாலம்பூர், ஜூலை 2 – தற்போது மருத்துவமனையில் சிகிச்சை பெற்றுவரும் பாஸ் தலைவர் அப்துல் ஹடி அவாங் குறித்து சமூக வலைத்தளத்தில் மோசமாக கருத்துரைத்த சமூக வலைத்தலைவாசி ஒருவர் உடனடியாக மன்னிப்பு கேட்கும்படி பிரதமர் டத்தோஸ்ரீ அன்வார் இப்ராஹிம் கேட்டுக்கொண்டுள்ளார். அந்த தனிப்பட்ட நபரின் நடவடிக்கை குறித்துத்து அன்வார் ஏமாற்றம் தெரிவித்துள்ளார். Zaki Yamani யின் முரட்டுத்தனமான போக்கு குறித்து தாம் கவலை அடைவதாகவும் அவர் உடனடியாக மன்னிப்பு கேட்க வேண்டும் என அன்வார் வலியுறுத்தினார். இதனிடையே ஹடி அவாங்கின் உடல் தற்போது சீராக இருப்பதோடு அவர் இனனமும் மருத்துவர்களின் கண்காணிப்பில் இருந்து வருவதாக பாஸ் கட்சியின் துணைத் தலைவர் முகமட் அமார் தெரிவித்துள்ளார். தீவிர சிகிச்சை வார்டிலிருந்து வழக்கமான வார்டுக்கு இப்போது ஹடி அவாங் மாற்றப்பட்டிருப்பதாகவும் அவர் கூறினார். மாராங் நாடாளுமன்ற உறுப்பினரான ஹடி அவாங் முழுமையாக ஓய்வு பெற்று குணமடைவதற்காக அவரை பார்ப்பதற்கு வெளியார் எவரும் அனுமதிக்கப்படவில்லையென முகமட் அமார் தெரிவித்தார்.

 Tags
Anwar orders

for praying for hadi

man to apologise

to die comment


தொடங்கும் குளிர்காலம்; அதிகரிக்கும் கோவிட் தொற்று அச்சம் – WHO எச்சரிக்கை

ஜெனிவா, செப் 7 – வடதுருவ பிரதேசத்தில் குளிர்காலம் வருவதால், கோவிட்-19 பெருந்தொற்று பரவல் மீண்டும் தலைத்தூக்க வாய்ப்பு இருப்பதால் உலக நாடுகள் எச்சரிக்கையாக இருக்க வேண்டும் என அறிவுறுத்தியுள்ளார் உலக சுகாதார அமைப்பின் தலைவர் தெட்ரஸ் அட்ஹெனம்.

இதற்கு காரணம் உலக நாடுகள், கோவிட் தொற்றின் மரண எண்ணிக்கையை வெளியிடுவதில்லை.

மத்திய கிழக்கு மற்றும் ஆசியா நாடுகளில் இத்தொற்றினால் ஏற்படும் மரணங்கள் அதிகரித்துள்ளன. ஐரோப்பா நாடுகளிலும் தீவிர சிகிச்சைப் பிரிவில் அனுமதிக்கப்படுபவர்களின் எண்ணிக்கையும் அதிகரித்து வருகின்றது.

194 நாடுகளில், 43 நாடுகள் மட்டுமே தத்தம் நாடுகளின் கோவிட் தொற்று மரண விவரங்களை வெளியிடுகின்றன. மேலும் 20 நாடுகள் மட்டுமே மருத்துவமனையில் அனுமதிக்கப்படுபவர்களின் எண்ணிக்கையை வெளியிடுகின்றன.

இந்த நிலைமை பதற்றமளிப்பதாக தெட்ரஸ் கூறியுள்ளார்.

குளிர்காலத்தில் மக்களின் நடமாற்றம் குறைந்து, வீட்டினுள்ளே முடங்கி கிடப்பார்கள். அப்போது ஏற்கனவே காற்றின் வழி தொற்று பரவியிருப்பவர்களால் நிலைமை இன்னும் மோசமடையலாம்.

மேலும், புதிய வகை கோவிட் திரிபான BA.2.86 துணை தொற்று 11 நாடுகளில் அடையாளம் காணப்பட்டுள்ளது. அது குறித்து உலக சுகாதார நிறுவனம் தீவிரமாக கண்காணித்து வருகிறது.

இந்நிலையில் எச்சரிக்கை நடவடிக்கையாக, பரிசோதனை மற்றும் தடுப்பூசி போட்டுக் கொள்வது அவசியம் என உலக சுகாதார நிறுவனம் கூறியுள்ளது.

 Tags
‘concerning’ Covid

trends

warns

WHO

winter


வெளிநாட்டு வாகன ஓட்டுனர்களுக்கு எதிராக  கூட்டரசு பிரதேச ஜே.பி.ஜே நடவடிக்கை 68 வாகனங்கள் பறிமுதல்

கோலாலம்பூர், செப்.21 – வெளிநாட்டு வாகன ஓட்டுனர்களுக்கு எதிராக கூட்டரசு பிரதேச சாலை போக்குவரத்துத்துறை அம்பாங்கில் உள்ள ஜலான் தம்பஹான் னைச் சுற்றி நடைபெற்ற ஒப் பேவா நடவடிக்கையில் பல்வேறு குற்றங்களுக்காக 280 சம்மன்களை வழங்கியது. அந்த நடவடிக்கையின்போது ஓட்டுநர் உரிமம் இல்லாத வெளிநாட்டினருக்கு 114 சம்மன்களும், காப்புறுதி இல்லாத வாகனங்களுக்கு 32 சம்மன்களும் வழங்கப்பட்டதாக கூட்டரசு பிரதேச சாலை போக்குவரத்துத் துறையின் துணை இயக்குனர் எரிக் ஜுசிஅங் கூறினார். 64 மோட்டார் சைக்கிள்கள், இரண்டு கார்கள், இரண்டு லாரிகள் என 68 வாகனங்கள் பறிமுதல் செய்யப்பட்டன.

பறிமுதல் செய்யப்பட்ட வாகனங்களில் பெரும்பாலானவை வெளிநாட்டினரால் இயக்கப்படும் உள்நாட்டைச் சேர்ந்தவர்களுக்கு சொந்தமானவையாகும் என சோதனையில் கண்டறியப்பட்டதாக எரிக் ஜுசிஅங் தெரிவித்தார்.ஓட்டுநர் மற்றும் உரிமையாளருக்கு சம்மன் அனுப்பப்பட்டு, சாலைப் போக்குவரத்துச் சட்டம் 1987ன் பிரிவு 64 (1)ன் கீழ் வாகனம் பறிமுதல் செய்யப்படும் என்பதால், உள்நாட்டினர் தங்களது வாகனங்களை வெளிநாட்டினருக்கு வாடகைக்கு விடவோ அல்லது அவர்கள் அதனை பயன்படுத்தவோ அனுமதிக்க வேண்டாம் என்று உள்நாட்டு மக்களை அவர் கேட்டுக்கொண்டார்.

 Tags
280 summonses issued

49 held

68 vehicles

FT

in operation

JPJ says

on foreign drivers

seized


அதிகாரிகளிடமிருந்து தப்ப முயன்ற அந்நிய நாட்டு ஆடவர் படுகாயம்

சிலாங்கூர், டமான்சாராவில், ஊழல் தடுப்பு ஆணைய அதிகாரிகளிடமிருந்து தப்பிக்க முயன்ற, 36 வயது நியூசிலாந்து ஆடவர் ஒருவர் படுகாயமடைந்தார்.

வர்த்தக கட்டம் ஒன்றின் 14-வது மாடியிலிருந்து, அதே கட்டடத்தின் 11-வது மாடியில் அமைந்திருக்கும் தண்ணீர் தொட்டிக்குள் குதித்த போது அவர், கை மற்றும் இடுப்பு எலும்பு முறிவுக்கு இலக்கானதாக கூறப்படுகிறது.

மோசடி முதலீட்டு திட்டங்களில் ஈடுபட்டதாக சந்தேகிக்கப்படும் அனைத்துலக முதலீட்டு நிறுவனம் ஒன்றில், ஊழல் தடுப்பு ஆணைய அதிகாரிகள் சோதனை மேற்கொண்ட போது அச்சம்பவம் நிகழ்ந்தது.

அவ்வாடவருக்கு உடனடியாக முதலுதவி வழங்கப்பட்டு மருத்துவமனைக்கு கொண்டு செல்லப்பட்டார்

 Tags
foreigner

in PJ

injures himself

The Police

while evading


வெப்பமான திறந்த வெளியில் கூட்டடத்தை நடத்தும் பாரம்பரியத்தை முடிவுக்கு கொண்டு வந்தார் பிரதமர்

பிரதமர் துறையின் கூட்டத்தை, பெர்டானா புத்ராவிலுள்ள, டத்தாரான் பெர்டானா திறந்தவெளி சதுக்கத்தில் நடத்தும் பாரம்பரியத்தை பிரதமர் டத்தோ ஸ்ரீ அன்வார் இப்ராஹிம் இன்று முடிவுக்கு கொண்டு வந்தார்.

புத்ராஜெயா நிர்வாக தலைநகரம் திறக்கப்பட்டதில் இருந்து, கடந்த பல ஆண்டுகளாக மாதம்தோறும் பிரதமர் துறையின் மாதந்திர கூட்டம் திறந்தவெளியில் வெப்பனான சூழலில் நடத்தப்பட்டு வந்தது.

எனினும், கடந்த மாதக் கூட்டத்தின் போது, கொளுத்தும் வெயிலில் நின்றவாறு தமது உரையை செவிமடுத்த பணியாளர்கள் மீது பிரதமர் இறக்கம் கொண்டதை அடுத்து, இன்று புஸ்பனிதபுரியின் டி’செரி எண்டோன் மண்டபத்தில் அக்கூட்டம் நடைபெற்றது.

பணியாளர்கள் சுடும் வெயிலில் நிற்கும் போது, அதிக நேரம் பேசுவதற்கு குற்ற உணர்ச்சியாக உள்ளது. அதனால், கட்டாயம் வெயிலில் தான் பணியாளர்கள் நிற்க வேண்டுமா? என அரசாங்க தலைமை செயலாளர் டான் ஸ்ரீ ஜூகி அலியிடம் கேட்டதாக பிரதமர் சொன்னார்.

அதனை அடுத்து, பிரதமர் துறையின் மாதாந்திர கூட்டத்தை நடத்த சிறந்த இடத்தை அடையாளம் கண்ட டான் ஸ்ரீ ஜூகி அலிக்கு பிரதமர் நன்றியைத் தெரிவித்து கொண்டார்.

 Tags
assembly to comfy hall from

PM Anwar takes JPM monthly

sunny outdoors


மாணவர் முழக்கம் & பேசு தமிழா பேசு – அனைத்துலக பேச்சுப் போட்டிகளின்  அரையிறுதிச் சுற்று போட்டியாளர்கள்

கோலாலம்பூர், பிப் 27 – மாணவர்களின் பேச்சாற்றலையும் கருத்தாற்றலையும் சோதிக்கும், 2022 / 2023-ஆம் ஆண்டின், உயர்கல்வி கூட மாணவர்களுக்கான 6-வது ‘அனைத்துலக பேசு தமிழா பேசு’ பேச்சுப் போட்டி, தொடக்கப் பள்ளி மாணவர்களுக்கான 8-வது ‘அனைத்துலக மாணவர் முழக்கம்’ பேச்சுப் போட்டி, ஆகிய இரு போட்டிகளின் காலிறுதிச் சுற்று நேற்று இயங்கலை வாயிலாக நடைபெற்றது.

வணக்கம் மலேசியா ஏற்பாட்டில், தஞ்சை தமிழ் பல்கலைக்கழகம், தமிழ் வளர் மையம் இணை ஆதரவில் நடந்த , அவ்விரு போட்டிகளிலும், இவ்வருடம் மொத்தம் 12 நாடுகளைச் சேர்ந்த போட்டியாளர்கள் பங்கு கொண்டனர்.

காலிறுதி போட்டியில் மலேசியா, இந்தியா, டென்மார்க், மியன்மார், ஜப்பான், இலங்கை, கனடா, நோர்வே, டென்மார்க் என மொத்தம் 9 நாடுகளைச் சேர்ந்த 30 போட்டியாளர்கள் தங்களுக்கு கொடுக்கப்பட்ட கேள்விகளைத் தொட்டு, தங்களது அனல் பறக்கும் விவாதங்களை முன் வைத்தனர்.

இந்த திறமையான பேச்சாளர்களுக்கு மத்தியில், சிந்திக்கும் கருத்துகளை முன் வைத்து நடுவர்களைக் கவர்ந்த போட்டியாளர்கள் அரையிறுதிச் சுற்றுக்கு தேர்வாகினர்.

அவ்வகையில், அனைத்துலக பேசு தமிழா பேசு போட்டியில் பங்கேற்ற 12 பேரில், மொத்தம் 8 பேர் அரையிறுதிச் சுற்றுக்கு தேர்வாகியுள்ளனர்.

இலங்கையைச் சேர்ந்த மயூரன் தவேந்திரா, அர்ஷகா ரவிக்குமார், மோகனராஜ் ஹரிகரன், இந்தியாவைச் சேர்ந்த கோபாலகிருஷ்ணன் பழனி, பாலு ஆனந்த செந்தில்குமரன், மியன்மாரைச் சேர்ந்த ஶ்ரீதேவி முனியாண்டி, மலேசியாவைச் சேர்ந்த விக்னேஸ்வரன் சுந்தர், கனடாவைச் சேர்ந்த நிருத்திகா செல்வநாயகம், ஆகியோர் அடுத்து சுற்றுக்கு தகுதி பெற்றுள்ளனர்.

இதனிடையே, அனைத்துலக மாணவர் முழக்கம் போட்டியில் பங்கேற்ற 18 பேரில், 10 பேர் அரையிறுதியில் களம் காண்கின்றனர்.

டென்மார்க்கைச் சேர்ந்த பிரணிஸ்கா கிருபாகரன் , இந்தியாவைச் சேர்ந்த இராகவன் பாலமுருகன், அஸ்மிதா ஷேனன் வாட்ஸ் , மியன்மாரைச் சேர்ந்த கார்த்திகேயன் குணாலன், ஜப்பானைச் சேர்ந்த யுவன் ஆசைத் தம்பி, இலங்கையைச் சேர்ந்த வாசனா உமாகாந்தன், சுலஷன் தர்மகுலராஜா, மிஷேல் ஆராதனா லிங்கேஸ்வரன், மலேசியாவைச் சேர்ந்த டெனிஷா சுப்ரமணியம், பர்வேஷா ஜெயகுமார் ஆகியோர் அரையிறுதிக்குள் நுழைந்துள்ளனர்.

முன்னதாக, இவ்விரு போட்டிகளும் மிகச் சிறப்புடன் நடைபெற வணக்கம் மலேசியாவிற்கும் உலக நாடுகளுக்கும் ஓர் இணைப்பு பாலமாக செயல்பட்டு வரும் தஞ்சை தமிழ் பல்கலைகழகத்தின் தமிழ் வளர் மையத் தலைவர் பேராசிரியர் டாக்டர் குறிஞ்சிவேந்தன் வரவேற்புரை ஆற்றி மாணவர்களை ஊக்கப்படுத்தினார்.

மேலும் மாணவர்களை, விவாவதக் களத்திற்கு தயார் படுத்தும் வகையில் பங்கேற்பாளர்களுக்கு, உற்சாக வார்த்தைகளைக் கூறி பாராட்டினை தெரிவித்துக் கொண்டார் வணக்கம் மலேசியாவின் நிர்வாக இயக்குநர் தியாகராஜன் முத்துசாமி .

இதோடு பங்கேற்பாளர்ளை நோக்கி கேள்வி கனைகளைத் தொடுத்து அவர்களின் அறிவாற்றலை சோதிக்க, பல்வேறு நாடுளில் தமிழ் தொண்டாற்றி வரும் மொத்தம் 6 பேர் நடுவர்களாக செயலாற்றினார்.

அந்த வகையில், மலேசியாவைச் சேர்ந்த பிரபல வழக்கறிஞரும், மலேசிய தமிழ் நெறி கழகத்தின் பொதுச் செயலாளர் கனல்வீரன், சிங்கப்பூரைச சேர்ந்த தமிழாசிரியர் அருள்மதி லெனின், தமிழ்நாட்டைச் சேர்ந்த கணக்கு வரி ஆலோசகரும் மென்பொருள் ஆசிரியருமான திரு ஆவிச்சி கிருஷ்ணன் ஆகியோர் பேசு தமிழா பேசு பேச்சுப் போட்டிக்கான நடுவர்களாகவும், மலேசியாவைச் சேரந்த, தனியார் நிறுவனமொன்றின் தலைமை செயல்முறை அதிகாரியும், அங்கீகரிக்கப்பட்ட பயிற்றுநருமான செல்வமலர், தமிழ் நாட்டைச் சேர்ந்த கலை – அறிவியல் கல்லூரியின் தமிழ்த்துறை பேராசிரியர் முனைவர் நா.சங்கரராமன், அதே கல்லூரியில் உதவி பேராசியராக பணியாற்றி வரும் முனைவர் மு. சர்மிளா தேவி ஆகியோர், நடுவர்களாக நடுநிலையாக மாணவர் முழக்க மாணவர்களுக்கு புள்ளிகளை வழங்கினர்.

மேலும் சவால் நிறைந்ததாக இருக்கவிருக்கும் அனைத்துலக பேசு தமிழா பேசு மற்றும் அனைத்துலக மாணவர் முழக்கம் போட்டிகளின் அரையிறுதிச் சுற்று எதிர்வரும் மார்ச் 26 –ஆம் தேதி நடைபெறவிருக்கிறது.

இந்நிலையில் வெற்றி பெற்ற மாணவர்களுக்கு வாழ்த்துகள் !!

 Tags
maanavar muzhakkam

pesu thamizha pesu

semi -finals


நியு சிலாந்து பிரதமர் ஜெசிந்தா ஆர்டென் பொறுப்பிலிருந்து விலகுவதாக  அதிர்ச்சி அறிவிப்பு

வெல்லிங்டன், ஜன 19 – நியுசிலாந்து பிரதமர் ஜெசிந்தா ஆர்டென் ( Jacinda Ardern ) அடுத்த மாதம் தாம் நாட்டின் தலைமை பொறுப்பிலிருந்து விலகுவதாக அறிவித்திருக்கின்றார்.

அக்டோபரில் நடைபெறும் தேர்தலில் மீண்டும் அப்பொறுப்புக்குப் போட்டியிடும் ‘சக்தி’ தமக்கில்லை என அவர் கூறியிருக்கின்றார்.

யாராயிருப்பினும் நாட்டை வழிநடத்த கிடைக்கும் ஒரு வாய்ப்பு உலகிலே மிகச் சிறந்த ஒரு வாய்ப்பாகும். அதே வேளை அந்த வேலை மிகவும் சவால் வாய்ந்தது . எனவே, அப்பொறுப்பை எடுத்து செய்யக் கூடிய முழு சக்தியும் இல்லையென்றால் அப்பதவியில் நீடித்திருக்க முடியாது என ஆர்டென் குறிப்பிட்டார் .

2017- இல் , 37 வயதில் நியுசிலாந்து பிரதமரானபோது ஆர்டென், அரசாங்கத்தின் தலைமை பொறுப்பை ஏற்ற உலகின் மிக இளவயது பெண் தலைவர் என்ற பெருமையைப் பெற்றிருந்தார் .

 Tags
before upcoming election

leader Jacinda Ardern

new zealand

to resign


ஆசிய விளையாட்டுப்  போட்டியில்  கலந்துகொள்ளும்  தேசிய கபடி    குழுவுக்கு  அர்விந்த் ஏற்பாட்டில்  துணைப்பிரதமர் ஸாஹிட் உதவி

கோலாலம்பூர், செப் 23 – சீனாவின் Hangzhaou நகரில் நடைபெறும் ஆசிய விளையாட்டுப் போட்டியில் கலந்துகொள்ளும் தேசிய கபடி குழுவுக்கு துணைப்பிரமர் அகமட் ஸாஹிட் ஹமிடி உதவி வழங்கியுள்ளார். இந்த உதவியை பெறுவதற்கு துணைபிரதமர் அகமட் ஸாஹிட்டின் இந்தியர் நலன் சார்ந்த சிறப்பு அதிகாரியான அர்விந்த் அப்பளசாமி ஏற்பாடு செய்தது குறித்து மலேசிய கபடி குழுவின் நிர்வாகி பீட்டர் தமது நன்றியை தெரிவித்துக் கொண்டார். இறுதிக்கட்ட பயிற்சியில் ஈடுபட்டிருக்கும் தேசிய கபடி குழுவினைரை அர்விந்த் அப்பளசாமி சந்தித்தார். அப்போது அவரிடம் தாங்கள் எதிர்நோக்கும் பிரச்சனையை தெரிவித்தாகவும் அதனை தொடர்ந்து அவர் சிறு அளவிலான உதவி கிடைப்பதற்கு துணைப்பிரதமரிடம் தொடர்பு கொண்டு ஏற்பாடு செய்தது தங்களுக்கு பேருதவியாக இருந்ததாக பீட்டர் கூறினார்.

ஆசிய விளையாட்டுப் போட்டியில் கலந்துகொள்ளும் தேசிய கபடி குழுவினர் விமானக் கட்டணம் மற்றும் தங்குவது மற்றும் உணவு செலவுகளை சொந்தமாக ஏற்றுக்கொள்ள வேண்டும். ஏற்கனவே பதக்கம் வென்றவர்களுக்கு மட்டுமே ஆசிய போட்டியில் கலந்துகொள்வதற்கு தேசிய விளையாட்டு மன்றம் செலவுகளை ஏற்றுக்கொண்டுள்ளது. எனினும் ஆசிய போட்டியில் பதக்கம் வென்றால் விமானக் கட்டணம் மற்றும் தங்கும் வசதிக்கான செலவுத் தொகையை தேசிய விளையாட்டு மன்றம் சம்பந்தப்பட்ட விளையாட்டு சங்கங்களுக்கு

செலுத்தி விடும் . அந்த அடிப்படையில்தான் தேசிய கபடி குழுவின் நிலையும் இருந்ததால் துணைப்பிரதமரின் உதவி அர்விந்த் அப்பளசாமி மூலம் நாடப்பட்டதாக பீட்டர் தெரிவித்தார். மலேசியா, இந்தியா, பாகிஸ்தான், வங்காளதேசம், கொரியா, சீனத் தைப்பே, தாய்லாந்து , நேப்பாளம் , ஈராக் ஆகியவை இம்முறை ஆசிய விளையாட்டுப் போட்டியில் கலந்துகொள்கின்றன. கபடி போட்டிகள் அக்டோபர் 2 ஆம் தேதி தொடங்கவிருக்கிறது. மலேசிய கபடி குழுவினர் செப்டம்பர் 26 ஆம் தேதி சீனா புறப்படுவார்கள்.

 Tags
National Kabadi Competition


எம்.ஏ.சி .சி  தலைமையகத்திற்கு   இன்று அழைக்கப்பட்டதை  முஹிடின் உறுதிப்படுத்தினார்

கோலாலம்பூர், மார்ச் 9 – எம்.ஏ.சி.சி எனப்படும் மலேசிய ஊழல் தடுப்பு ஆணையத்தின் தலைமையகத்திற்கு இன்று காலை 11 மணியளவில் தாம் அழைக்கப்பட்டிருப்பதை பெர்சத்து கட்சியின் தலைவர் டான்ஸ்ரீ முஹிடின் யாசின் உறுதிப்படுத்தினார். இன்று நீதிமன்றத்தில் குற்றச்சாட்டப்படலாம் என வெளியான ஆருடங்களுக்கு மத்தியில் தமது முகநூல் வாயிலாக வெளியிட்ட அறிக்கையில் அவர் இதனைத் தெரிவித்தார். கைது செய்யப்பட்டதாக வெளியான தகவல் உண்மையல்ல என்றும் அவர் கூறினார். பெர்சத்து கட்சியின் ஆண்டுக் கூட்டங்கள் வெள்ளிக்கிழமை முதல் நடைபெறவிருப்பதால் நேற்று பல கூட்டங்களில் தாம் கலந்துகொண்டதையும் அவர் சுட்டிக்காட்டினார்.

 Tags
arrested at

by MACC

denied being

Muhyiddin was called

Padang Golf


கார் நிறுத்துமிடத்தில், பற்றி எரிந்த காரிலிருந்து ஆடவரின் சடலம் மீட்பு

குவந்தான், ஜூலை 27 – ஸ்ரீ டாகாங்ஹான் பகுதியிலுள்ள, கார் நிறுத்திமிடத்தில், தீப்பற்றி எரிந்து கொண்டிருந்த காரிலிருந்து ஆடவர் ஒருவரின் கருகிய உடல் மீட்கப்பட்டது.

ஓட்டுனர் இருக்கையில் அமர்ந்திருந்த நிலையில் அவர் தீப்புண் காயங்களுடன் இறந்து கிடக்க காணப்பட்டார்.

இன்று அதிகாலை மணி 6.58 வாக்கில், அச்சம்பவம் நிகழ்ந்ததாக, பஹாங் மாநில தீயணைப்பு மீட்புப் படையின் பொது தொடர்பு பிரிவு அதிகாரி ஜுல்பட்லி ஜகாரியா தெரிவித்தார்.

சம்பந்தப்பட்ட கார் முற்றாக தீக்கிரையான வேளை ; சம்பவ இடத்திலேயே அவ்வாடவர் உயிரிழந்ததும் உறுதிப்படுத்தப்பட்டது.

 Tags
Lelaki ditemui maut dalam kereta

terbakar di tempat parkir